text:
मधुबनी: आदर्श सरस्वती पूजा समिति, सड़रा'क तत्वावधानमे 34म सरस्वती पूजा'क आयोजन समपन्न भेल. पूजा समितिक अध्यक्ष संजीव झा जनौलनि जे मधुबनी जिलान्तर्गत ऐतिहासिक सड़रा गाममे एहि चारि दिवसीय सार्वजनिक पूजनोत्सवक आयोजन 1982ई.सँ लगातार भ' रहल अछि. प्रत्येक बरख एहि अवसर पर ग्रामीण ओ आमंत्रित कलाकार तथा प्रतिभागी लोकनि द्वारा विभिन्न तरहक साहित्यिक-सांस्कृतिक कार्यक्रमक प्रदर्शन सेहो कएल जाइत अछि. एहि बेर ई पूजनोत्सव ओ वसन्तोत्सव 25सँ 28 जनवरी धरि मनाओल गेल. विदित हो जे सड़रा मिथिला'क किछु एहन गाममेसँ अछि जतय विद्याक अधिष्ठात्री देवी सरस्वतीक पूजनोत्सव एतेक पैघ स्तरपर सार्वजनिक रूपेँ मनाओल जाइत रहल अछि.
समितिक सक्रिय सदस्य रमेशचन्द्र झा जनबैत छथि जे सड़राक ई आयोजन गाममे शिक्षा ओ बन्धुत्वक प्रचार-प्रसारमे सहायक रहल अछि. एहि अवसरपर छात्र-छात्राक बीच संभाषण ओ संगीत प्रतियोगिताक आयोजन कएल जाइत अछि तथा नवतूरकेँ समिति द्वारा प्रोत्साहित कएल जाइत अछि.
"लौंगिया मेरचाई" आ "गोनूक गवाह"क भेल मंचन
एहि अवसरपर उत्सवक प्रथम दू राति आदर्श नाट्य कला परिषद केर ग्रामीण कलाकार द्वारा दू-गोट मैथिली नाटक क्रमशः लौंगिया मेरचाइ आ गोनूक गवाहक सफल मंचन भेल. लल्लन प्रसाद ठाकुर लिखित नाटक "लौंगिया मेरचाई''क निर्देशन देवचन्द्र ठाकुर तथा महेन्द्र मलंगिया लिखित गोनूक गवाहक मंचन सतीशचन्द्र झा'क निर्देशनमे भेल. एहिमे देवचन्द्र ठाकुर, सतीशचन्द्र झा, रमेश झा, रमेशचन्द्र झा, आशुतोष झा मनटुन, संतोष कुमार, संतोषी कुमार, नितिन कुमार, सोनू मंडल, रामकुमार, तरुण कुमार, प्रसून ठाकुर, आदि भाग लेलनि. युवा कलाकार रामकुमार ठाकुर'क प्रस्तुति बेस प्रभावशाली रहल. मंचसंचालन संतोषी कुमार कएलनि. नाट्य निर्देशक देवचन्द्र ठाकुर कहैत छथि जे एहि पूजनोत्सवक अवसर पर नाटक मंचनक प्रमुख उद्देश्य गाममे सांस्कृतिक चेतनाकेँ जोगायब आ सड़रा'क रंगमंचक विरासतकेेँ बचायब अछि. मंचनक हेतु नाटकक चुनाव करैत काल सेहो एहि बातक ध्यान राखल जाइत अछि.
तेसर राति भेल रंगारग कार्यक्रम
उत्सवक तेसर राति अमता घरानाक प्रसिद्ध कलाकार साहित्य मल्लिक ओ हुनकर टीम द्वारा मैथिली गीत-नादक रंगारंग कार्यक्रम प्रस्तुत कएल गेल. मैथिली मंचक प्रसिद्ध उद्घोषक आ ख्यातिलब्ध कलाकार रामसेवक ठाकुरक प्रस्तुतिसँ दर्शक-श्रोता रातिभरि लोट-पोट होइत रहलाह. दुखीराम रसिया'क प्रस्तुति बेस सराहल गेल. प्रतिष्ठित तबला वादक कौशिक मल्लिक' केर कलाकारीसँ गामक नवतूर अत्यंत प्रभावित भेलाह. एहि अवसरपर आमंत्रित कलाकार सभकेँ ग्रामीण द्वारा पाग-दोपटा पहिराय स्वागत ओ सम्मानित कएल गेलनि.
भेल स्मारिकाक विमोचन
एहि अवसरपर प्रतिष्ठित पत्रकार ओ साहित्य अकादमीसँ पुरस्कृत मैथिली साहित्यकार ताराकान्त झा'क संपादनमे समिति द्वारा स्मारिका'क प्रकाशन सेहो कएल गेल जकर विमोचन श्रेष्ठ ग्रामीण लोकनि द्वारा भेल. सह-संपादक चन्दनकुमार झा जनौलनि जे, एहि स्मारिकामे साहित्य-कला-संस्कृतिसँ संबंधित रचनादि'क प्रकाशन होइत अछि जे सड़रा ग्रामीण द्वारा लिखित होइत अछि. केन्द्रिय मंत्री द्वय श्रीमति हरसिमरत कौर आ श्री प्रकास जावडेकर'क शुभकामना संदेश एहिबेरक स्मारिका'क मुख्य आकर्षण अछि. ग्रामीणक बीच रचनात्मक लेखनकेँ प्रोत्साहित करब एहि स्मारिका'क प्रमुख उद्देश्य अछि.
आयोजनक सफल संपादन हेतु रमानन्द शास्त्री, मनोज कुमार झा, प्रवीण ठाकुर, अमित झा, आशुतोष झा बबली, आदि समितिक सदस्य लोकनि विशेष सक्रिय देखल गेलाह. लगातार तीन दशकसँ अधिक अवधिसँ युवातूरकेँ एहि गामक आमजनक जाहि तरहेँ सहयोग ओ प्रोत्साहन भेटि रहल छनि से निश्चिते अनुकरणीय अछि.
(रिपोर्ट/फोटो : मिथिमीडिया ब्यूरो)


c: text/html

text:
सातखीरा जिला
सातखीरा बङ्गलादेशक दक्षिण-पश्चिम भागमे रहल एक जिला छी । ई जिला खुल्ना विभागमे अवस्थित अछि । ई जिला भारतक पश्चिम बङ्गाल राज्यसँग सिमान जोडिएल अछि ।ई जिला बेतना नदिक किनारमा अवस्थित अछि ।[१]
भूगोल[सम्पादन करी]
अवस्थिति[सम्पादन करी]
ई जिला २१°३६' सँ २२°५४' उत्तर अक्षांश आ ८९°५४' सँ ८९°२०' पुर्व देशान्तरणमे अवस्थित अछि । मेहेरपुर जिला बङ्गलादेशक कुल क्षेत्रफल मध्य ३८५८.३३ वर्ग किलोमिटर अोगटने अछि । ई जिलाके जशोर जिला उत्तरसँ घेरने अछि ई जिलाक दक्षिणमे बङ्गालक खाडी रहल अछि । खुल्ना जिला पुर्वमे आ भारतक पश्चिम बङ्गाल आ चौबीस परगन जिला पश्चिमसँ घेरल अछि । ई जिलामे बेतना, इकमती, रायमङ्गल, बेतराबती अादि देशक प्रमुख नदिसभ रहल अछि ।
मौसम[सम्पादन करी]
ई जिलामे वार्सिक अधिकतम तापक्रम ३५.५ डिग्री आ न्युनतम तापक्रम १२.५ डिग्री मापन कएल गेल अछि । ई जिलामे वार्सिक १७१० मिलिमिटर पानी परै अछि । उष्णकटिबंधीय मौसमसभमे वर्षक हरेक महिनामे तापक्रम १८ डिग्री उपर जाएत अछि मासिक अर्थक तापमान आ सामान्यतया एक सुख्खा मौसम होएत अछि जहिमे वर्षक ६० मिलिमिटर पानी परैत अछि। [२]
अर्थतन्त्र[सम्पादन करी]
सातखीरा जिलाक दक्षिण क्षेत्रमे बसोबास जनसमुदायक प्रमुख पेशा माछापालन व्यवसाय छी । ई जिलामे विशेष करै अाम, कटर, काफल, लिची, नरिवल, अम्बा, केरा अादि फलफूलसभक उत्पादन होएत अछि । ई जिलामे ८६ दूध सङ्कलन केन्द्र, ३२२ पोल्ट्रि फारम, ३०४६ मछा पालन पोखैर, ६६ ह्याचरी, ३६५० झिङ्गे माछ पालन पोखर आ एक गाईबस्तु पालन फारम रहल अछि । ई जिला दैनिक झिङ्गे माछ, गँहु, धान, जुट, लेदर समाग्री, कोदो अादिक निर्यात करैत अाएल अछि । ई जिला बङ्गलादेशक अर्थतन्त्रमा १८.५% योगदान देएत अाएल अछि।
रुचिक विषय[सम्पादन करी]
सुन्दरवन ई जिलाक सबसँ पैग कच्चा भूमिमे उव्जाउ होएवाला म्याग्रुफ जङ्गल छी जुन ५,७४७ वर्ग किलोमिटरमा फैलिएल अछि ।
ई क्षेत्रमे विभिन्न प्राचीन धरोहर आ पुराना मठमन्दिर, मस्जिद, गुम्बा अादि रहल छन् -सुल्तानपुर साहि मस्जिद (५०० वर्ष पुरानो) । हाल ई क्षेत्रमे सबसँ लोकप्रिय म्याङ्ग्रुफ वन कालीगञ्ज उप-जिलामे रहल बसजहर जोहयोर वन छी । ई लोकप्रिय रूपमे बडाक वनक रूपमे चिनैत अछि । जोकर बान बांग्लादेश आ भारतीय सीमाक बीच घर्षणक कारण उत्पत्ति भेल छल । ई प्राय एकर प्राकृतिक सौन्दर्यक लेल लोकप्रिय अछि ।
शिक्षा[सम्पादन करी]
प्रशासनिक विभाजनसभ[सम्पादन करी]
डिजिटल सातखीरा[सम्पादन करी]
सन्दर्भ सामग्रीसभ[सम्पादन करी]
- ↑ "सातखीरा जिल्लाको जानकारी", बङ्गलापिडिया।
- ↑ मौसमी विवरण
- ↑ "वेदरबेस डट कम", वेदरबेस, २०१३। ३० मे २०१३

robotstxt: allowed

filter: keep


text:
नवका- पुरनका लेख सर्च करु...
मिथिलाक माछ
बरसातक मौसम अछि. चारुकात पानि-पानि. पानि में एम्हर-ओम्हर भागैत माछ. पानि सं पोखरि... डबरा के संग-संग खेत खलिहान सभ डूबि जाइत अछि. खेत...बाध दिस माछ पकड़ैत लोक सभ दिख जयताह. कोई बंसी लs त कोई टॉप लs माछ पकड़य में व्यस्त. मिथिलांचल में माछ सभ लोकक पसंदक खनाय अछि. मिथिला में त कोनो शुभ काज बिना माछ के सम्पन्न नहिं होएत. कतोहुं जाउ माछक दर्शन भs गेल त समझु जतरा बनि गेल. कोनो नीक काज सं पहिने माछक दर्शन कराएल जाइत अछि. दरभंगा राज कैम्पस में कई ठाम महल में... गेट पर माछक निशान बनल देखबा के मिलि जाएत. मिथिला पेंटिंग में सेहो माछक पेंटिंग के खूब स्थान मिलल अछि.
मिथिला के कोनो गाम... शहर में जाउ हाट बाजार में माछ जरूर मिलत. किछ मिलय या नहिं मिलय. जेहि गाम में जतेक पोखरि ओ ओतेक समृद्ध. जिनका जइटा पोखरि ओ ओतेक समृद्ध. खाय पियवाला लोकक पहचान घरक पिछबाड़ा में छोट छिन्ह पोखरि. कोनो पाहुन... कुटुम्ब अएला...एकटा जाल फेंकबयलौं... दु चारि टा नीक माछ निकलि गेल. पाहुनक स्वागतक इंतजाम भs गेल. जतेक छोट पोखरि ओतेक स्वादिष्ट माछ. पोखरिक रोहु... सिंघी...मांगुर माछक कोनो जवाब नहिं. जतेक स्वाद अहांके पोखरिक माछ के मिलत ओ स्वाद समुद्र्क आ नदी केर माछ के नहिं मिलत. एहि स्वादक कारणे दिल्ली अएला के बाद हम माछ खनाय छोड़ि देलहुं. गाम में पोखरिक माछ खाय के आदत छल दिल्ली अएलहुं नीक नहिं लागल. माछ खाय के मन करय त पोस्ता दाना के सब्जी बना कs खा ली. खैर छोड़ु ऊ गप्प.
ओना दिल्ली नोएडा में माछ खूब मिलैत अछि मुदा ज्यादातर माछ आंध्र प्रदेश दिस सं आबैत अछि. दिल्ली में सेहो नीक खपत अछि. मुदा अपना मिथिलांचलक बाते किछ जुदा छै. हाट बाजार में जाउ माछ के देखते किनबाक मन भs जाइत... घर सं कहल गेल होय फनां तरकारी लेने आयब आ माछ देखैत हरियर तरकारी भूलि माछ किन लयनौं. एहि कारणे मिथिलांचव नहिं पूरा बिहार में माछ एकटा उद्योगक रूप ल लेने छै. मुदा आई काल्हि अपन मिथिला में सेहो ज्यादातर आंध्रा क माछ देखबा में आबय छै. दक्षिणक राज्य सं माछ आबय लागल अछि. शुरू में त एहि पर बेसि ध्यान नहिं देल गेल मुदा आब जखन बाहर सं माछ अनाय में तेजी भेल त सरकार सेहो जागल अछि. अगर उत्पादन के हिसाब सं देखल जाय त बिहार में अखन ढाई लाख मीट्रिक टन माछ के उत्पादन होइत अछि. सरकार के कोशिश एकरा बढ़ा कs दुगुना करय के अछि. अखन हर साल आंध्र प्रदेश सं करीब 200 करोड़ रुपया के माछ मंगायल जाइत अछि...यानी आयात कएल जाइत अछि. एहि सं काफी पैसा राज्य के बाहर जा रहल अछि. सरकार आब मछली पालन पर गंभीरता सं सोचि रहल अछि. एहि लेल 600 करोड रुपया के इंतजाम कएल गेल अछि. आओर सरकार के कोशिश छै जे अगिला किछ साल में एतेक माछक उत्पादन होय जे बिहार माछक निर्यात करय के स्थिति में होय. एहि सं लोकक आमदनी बढ़त आओर जीवन स्तर में सुधारि सेहो होएत.
माछ मिथिलाक... बिहारक संस्कृति में रचि- बसि गेल अछि. अगर ई कोशिश पहिने भेल रहित त आई माछ आओर मखान के कारोबार सं मिथिलाक सम्पन्नता किछ आओर रहैत. अखनो देऱ नहिं भेल अछि. जखने जागि तखने सवेरा. मुदा एहि के लेल गंभीरता सं प्रयास करय के जरूरत छै. अगर ई कएल गेल त माछ आ मखान मिथिलाक माथक रेखा बदैलि दैत.
2 टिप्पणियां:
गाम क याद दिया देलो। आंध्रा क माछ त आब पुरा मिथला म फैल गेल, आब त दरभंगा म किस्मते स पोखरक माछ भेटत। अगर माछ क खेती क व्यावसाय क तौर पर लेल जाई तखने एकर विकास भ सकत। बाकी सरकार क सहयोग त लाजमी छै।जवाब देंहटाएं
ओना सरसों क मसाला म छोटकी माछ, तैपर स इ बरसातक मौसम......................
हितेन्द्रजी,जवाब देंहटाएं
धन्यवाद फेरसँ नियमित रूपसँ अपन मिथिलाक समाचार देबाक लेल।
सभ दिन एकबेर हमारा अहाँक ब्लॉग पर आबिये जाइत छी, मुदा बीचमे जेना अहाँ लिखने रही जे अहाँक घरक सिस्टममे त्रुटि आबि गेल छल, ताहि द्वारे समाचार सभ नहीं भेटि पाबि रहल छल। फेर अहाँ रेगुलर भए गेलहुँ से देखि मोन प्रसन्न भए गेल।
গজেন্দ্র ঠাকুব
http://www.videha.co.in/


text:
नवका- पुरनका लेख सर्च करु...
सामा-चकेबा शुरू
मिथिलांचल में ई पावनि बड़ उत्साह सं मनायल जाइत अछि...छठ सं पहिनहिं सं हाट बाजार में सामा चकेबा के मूर्ति सभ बिकय लागय अछि. बाजार रंग-बिरंगा सामा चकेबा के मूर्ति सभ सं पाटल रहय छै. ओना कइटा मूर्ति घर पर सेहो बना लेल जाइत अछि. सामा चकेबा आमतौर पर कार्तिक शुक्ल पक्ष के सप्तमी सं शुरू होयत अछि...छठ के आसपास अहां हर घर में लड़की सभ के सामा चकेबा बनाबैत...खेलैत देखि सकय छी...छठ के बाद हर राति सामा चकेबा खेलैत समय गीत गायल जाइत अछि. जट्ट जट्टिन सेहो गायल जाइत अछि. भाई बहिन के भावनात्माक रिश्ता के मजबूती देबय वाला ई पावनि पूर्णिमा तक चलैत अछि.
सामा चकेबा में सामा चकेबा..बाटो बहिनो..चुगला...बृंदावन...ढोलिया..बजनिया...बन तितिर सभक मूर्ति बनायल या बाजार सं खरीद कय लायल जाइत अछि...सांझ के बाद घरक लड़की..महिला... छोटगर नुनु सभ एक ठाम जमा भय सामा चकेबा खेलय छथि. जतेक मूर्ति होय छै ओकरा सूप में सजा लेल जाइत अछि. गीत गायल जाइत अछि...समदौन..लच्छही..सोहर मुदा सभ में भाई बहिनक प्रेम के जिक्र जरूर रहय छै.खरना सं पूर्णिया तक ई सभ होय छै आओर पूर्णिमा के दिन पहिने सामा के पूजा होयत अछि. चूड़ा... दही... मिठाई... बताशा... मुरही सं भोग लगायल जाइत अछि. बाटो बहिनो के रास्ता के दुनु तरफ रखल जाइत अछि. चुगला.. बृंदावन के जलाबय जाइत अछि... ढोलिया बजनिया... बन तितिर आओर दोसर खिलौना सं खेल ओकर विदाई कएल जाइत अछि...चाउर दाल सब्जी आओर दोसर सामानक पेटारी...डाला सजायल जाइत अछि...जेना बेटी के विदाई के समय समान देल जाइत अछि ओहिना समान देल जाइत अछि...सामा के खोंइच सेहो देल जाइत अछि...सामा चकेबा के फोड़ल ठेहुन पर ल क फोड़ल जाइत अछि... बाद में ओकरा खेत... माइट में आ पोखरि में विसर्जित कए देल जाइत अछि. कहल जाइ छै जे अहि अवसर पर बहिन अपन भाई लेल जे मन्नत मांगय छथिन्ह ओ जरूर पूरा होयत अछि.
1 टिप्पणी:


text:
चुनाव केर घोषणा भेल नहिं कि राजनीतिक हलचल शुरू भs गेल. सभ पार्टी के नेता अपन- अपन गोटी बैसाबय मे जुटि गेलाह. पार्टी सभ सेहो तालमेल करय मे लागल छथि. सरकार के कामकाज के बखान करय वाला विज्ञापन सं अखबार सभ भरल पड़ल अछि. पूरा के पूरा अखबार विज्ञापन सं अटल अछि. करोड़ों ऱुपया खर्च भs रहल अछि. मंदी के एहि दौर मे लाखों लोक के रोजगार मिलि रहल अछि. मुदा सभसं बड़का सवाल अछि कि अहां किनका चुनबय? लोक मझधार मे फंसल छथिन्ह. एक तरफ नीतीश जी छथि त दोसर तरफ लालूजी... फातमीजी ... शकील जी आओर पासवान जी.
ई गप्प जरूर अछि जे लालूजी आओर राबड़ीजी के पार्टी के शासन काल मे बिहार काफी पिछड़ि गेल. बिहार देश के दोसर राज्य के तुलना मे काफी पाछां रहि गेल.
एकर अंदाजा बिहार सं बाहर गेलाह के बाद लगैत अछि जे दोसर राज्य कतेक उन्नति कs गेल अछि. विकास के मामला मे त पिछड़ल मुदा हत्या... अपहरण... हिंसा... रंगदारी... मारिपीट मे काफी आगां चलि गेल. सांझ के बाद लोक के घर सं निकलनाय मुश्किल भs गेल छल. लोक गाम- घर छोड़ि दिल्ली... मुम्बई... पंजाब दिस पराय लगलाह. मुदा दोसर ठाम बिहार के लोक के नीच दृष्टि सं देखल गेल... बिहारी कहि के चिढ़ाएल गेल...
भैया कहि कs पुकारल गेल. मुम्बई सं मारि कs भगाएल गेल... असम मे मारल गेलाह. भाई भतीजावाद... जातिवाद के राजनीति के लs क बिहार देश मे बदनाम भs गेल. स्कूल कॉलेज के पढ़ाई -लिखाई चौपट भs गेल... सभ ठाम माफिया...बाहुबली के जोर चलय लागल. छात्र सभ सेहो पढ़ाई लेल दिल्ली आओर दक्षिण दिस रुख करय लगलाह. शांति प्रिय लोक सभ जमीन...खेत खलिहान बेच बाहर दिस जाय लगलाह. उद्योगपति... दोकानदार सभ अपन धंधा बंद कs दोसर ठाम चलि गेलाह. बिहार के हर क्षेत्र मे नुकसान सहय पड़ल. लिखय लागब त बड़का पोथी लिखा जाएत. ई गप्प सभ लोक जानय छी.
एहन स्थिति मे... हालात मे नीतीश कुमार जी बिहार के मुख्य मंत्री बनलाह. लोक के उम्मीद जागल. कइटा चीज पर लगाम लगएलाह. कानून व्यवस्था के स्थिति मे सुधार आएल.
लोक मे एक बेर फेर सं शांति... सुरक्षा के भाव बनय लागल. सड़क आओर विकास के काज रफ्तार पकड़य लागय मुदा कोसीक बाढ़ि के बाद एहि रफ्तार पर ब्रेक लागल अछि. कोसी के बाढ़ि मे भारी नुकसान भेल. सरकार बाढ़ि के रोकय मे विफल रहल. अगर बाढिं नहिं आएल रहैत... कुसहा के बांध नहिं टूटल रहैत त विकास के गाड़ी काफी आगां गेल रहैत. ई त बात भेल नीतीश जी के मुदा ई चुनाव राज्य के लेल नहिं भ रहल अछि. ई चुनाव भs रहल अछि केंद्र के लेल. लोक सभ के ई ध्याम मे राखय पड़तन्हि जे केंद्र मे ककर सरकार बनय. एहि चुनाव सं बिहार सरकार पर कोनो खास फर्क नहिं पड़त. फर्क ई पड़त जे अगर केंद्र मे एनडीए के सरकार बनत त दुनु सरकार मे तालमेल बेसि रहत.
मुदा ई ध्यान मे सेहो राखय पड़त जे बिहार सं बाहर केंद्र के राजनीति मे अपन पैर जमएला के बाद लालू जी नीक काज कs रहल छथि.
लालूजी केंद्र मे मंत्री बनला के बाद बिहार के लेल सेहो बड़ काज कएलाह . छोटी लाइन के बड़ी लाइन मे बदलय के गप्प होय आ नवका रेल चलाबय के बिहार के प्राथमिकता देलखिन्ह. गरीब रथ... बिहार सम्पर्क क्रांति रेल होय आ रेल कारखाना... रेल मरम्मत कारखाना... रेल डिवीजन करोड़ो रुपया के प्रोजेक्ट बिहार मे लगएलाह. बिहार मे खास ध्यान मिथिला पर देलखिन्ह. दरभंगा... जयनगर... सीतामढी... निर्मली... लौकहा... मधेपुरा पर विशेष ध्यान देलखिन्ह. एहन मे लोक सभके ई ध्यान मे राखय पड़तन्हि जे अगर दोसर कोनो सांसद रेल मंत्री बनय छथि त लालू जी जे काज शुरू कएलाह ओकर रफ्तार धीमा पड़ि सकैत अछि. रेल के मामला देखल जाए त लालू जीक जीतनाय जरूरी लगैत अछि. ओना अखने ई नहिं कहल जा सकैत अछि जे ओ फेर सं रेल मंत्री बनताह. मुदा कोनो मंत्री बनताह अपन प्रोजेक्ट के रफ्तार धीमा नहिं होय देताह.
चाहे ओ केंद्रीय विद्यालय के मामला होय आ अलीगढ़ विश्वविद्यालय आ मौलाना आजाद विश्वविद्यालय के. फेर इग्नू के रिजनल सेंटर बनाबय के होय आ दोसर शिक्षण संस्थान लाबय के फातमी जी जोर- शोर सं लागल रहलाह. लालूजी के रेल के बेसि काज मिथिला मे लाबय लेल मजबूर करय मे हिनकर हाथ छनि. फातमी जी त दरभंगा मे रेलवे के डिवीजन लाबय लेल लालू जी के तैयार कs लेने छलखिन्ह मुदा योजना आयोग एहि पर अड़ंगा लगा देलक.
मधुबनी के सांसद डॉ शकील अहमद जी सेहो कोनो कम काज नहिं कएलाह. पूरा मिथिला के टेलीकाम क्रांति सं जोड़ि देलाह.
पासवान जी सेहो कारखाना के लेल जमि कs काज करलाह. ई सभ सांसद बिहार के कोटा सं यूपीए सरकार मे मंत्री छथिन्ह आओर हिनकर सभ रे नीक प्रतिष्ठा छनि. काज सेहो नीक क रहल छथिन्ह.
अगर सभ गोटे जीत कs जएताह आओर फेर सं मंत्री बनताह त बिहार के लेल नीक गप्प रहत. त एहि बेर वोट देबय सं पहिने सभ किछ पर सोच- विचार करय पड़त. विकास के ध्यान मे राखय पड़त. त आब बताउ किनका चुनबय ? भारत मे गुप्त मतदान होएत अछि. कोई अहां सं नहिं पूछि सकैत अछि जे ककरा वोट देबय. मुदा एहि बेर जे हालत अछि ओहि मे अहां अपन विचार सं त लोक के अवगत त कराए सकैत छी. त जल्दी सं अपन विचार...कमेंट लिखि क भेजय के कष्ट करु.


text:
नवका- पुरनका लेख सर्च करु...
परेशानी अखन आओर अछि...
जेना-जेना कोसी केर पानि घटि रहल अछि. बाढ़िक कहर लोकक सामने आबि रहल अछि. किछ इलाका मे पानि कम भेलाह सं लोक एम्हर- ओम्हर जाए- आबए लगलाह अछि. मुदा जाए- अएला सं एकटा बड़का सत्य केर सामना करय पड़ि रहल छैनि. गाम के गाम पानि मे बहि गेल अछि आओर जखन पानि पूरा बहि जाएत. लोक सभ गाम घर दिस जाए लगताह तखन नीक जका पता लागत जे कतेक बड़का नुकसान भेल अछि. अखन त कहल जा रहल अछि जे गाम के गाम बहि गेलाह के कारण लोक के पता नहिं चलि रहल छनि जे हुनकर घर कतए छलन्हि. कतय दलान छलन्हि आ कतय बाडि़-झाड़ि. किछ केर कोनो पता नहिं. लोक सभ जखन घर लौटताह त बड़का बवंडर भS सकैत अछि. ओहन लोक जे गाम घर छोड़ि बचय लेल सुरक्षित स्थान पर आएल छथि. बिहार सं बाहर चलि गेलाह. कतेक लोक त दिल्ली पंजाब दिस विदा भ गेलाह अछि. जखन अएताह त गाम घर के बदलल रुख देखि चौंकि जएताह. एहन मे सरकार के सेहो विशेष ध्यान देबय के जरूरत छै. लोक के अपन जमीन मिलय... खेत खलिहान मिलय तकर व्यवस्था होय किएक तं सभ किछ मिट गेल अछि... आरि-घुरि सभ किछ. कहां तक ककर खेत अछि एकर निशान सभ मिट गेल अछि. जोरगर लोक बरजोरी कS सकैत छथिन्ह. कमजोर... दुर्बल लोक के कष्ट आओर बढ़ि सकैत छन्हि. किएक त अखन, जखन राहत केर लेल जोरगर लोक महिला... बुजुर्ग आओर कमजोर के धकिया...राहत शिविर मे कात कS सभ किछ हथिआ लैत छथिन्ह... नाव पर कब्जा कS लैत छथिन्ह... सरकारी सामान सभ जे लोकक मदद केर लेल आबि रहल अछि ओहि पर कब्जा कS रहल छथिन्ह ओ जमीन... खेत-खलिहाल पर सेहो हाथ अजमा सकैत छथिन्ह. परेशानी अखन कम नहि बढ़ि रहल अछि. अहां सोचि सकय छी जे जखन लोक राहत शिविर सरकारी कैंप सं घर लौटताह तखन फेर सं एकटा दुनिया बसाबय पड़तन्हि. फेर सं शून्य सं... सिफर सं शुरुआत करय पड़तन्हि.
सदस्यता लें टिप्पणियाँ भेजें (Atom)


text:
जोधपुर
जोधपुर (/ˈdʒɒdp[invalid input: 'oor']/ सुनी (सहायता जानकारी)) भारतक राजस्थान राज्यक दोसर सभसँ पैग शहर छी । ई राज्यक दोसर सभसँ पैग महानगरीय क्षेत्र आ समुच्चा भारतमे ३५ अम सभसँ पेग शहर छी । ई ऐतिहासिक रजवाड़ा मारवाड़क याह नामसँ राजधानी सेहो होमैत छल । जोधपुर थार मरुभूमिक बीच अपन अनगिन्ती शानदार महलसभ, दुर्गसभ आ मन्दिरसभ भेल प्रसिद्ध पर्यटन स्थल छी ।
वर्ष पर्यन्त चमकैत सूर्य मौसमक कारण एकरा सूर्य नगरी सेहो कहल जाइत अछि । एतय स्थित मेहरानगढ़ दुर्गके घेरैवला हजारो बुलु मकानसभक कारण एकरा नीली नगरी क नाम सँ सेहो जानल जाइत अछि । एतय अवस्थित पुरान शहरक अधिकांश भाग याह दुर्गक घेरामे बैसल अछि, जकर प्रहरी दीवारमे बहुतरास द्वार बनल अछि,[६] ओनातँ पिछ्ला किछ दशकसभमे याह दीवारक बाहर सेहो नगरक वृहत प्रसार भेल अछि । जोधपुरक भौगोलिक स्थिति राजस्थानक भौगोलिक केन्द्रक निकट अछि, जकर कारण ई नगर पर्यटकसभक लेल राज्य भरिमे भ्रमणक लेल उपयुक्त आधार केन्द्रक कार्य करैत अछि ।
वर्ष २०१४ मे विश्वके अति विशेष आवास स्थानसभमे (मोस्ट एक्स्ट्रा अर्डिनरी प्लेसेज अफ द वर्ल्ड) क सूचीमे प्रथम स्थान पर आएल छल । [७] एक तमिल चलचित्र, आई, जे कि आई धरिक भारतीय सिनेमाक सबसँ महंग चलचित्र छी ओकर छायांकन एतय भेल अछि ।[८][५]
नगर परिचय[सम्पादन करी]
सूर्य नगरी क नामसँ प्रसिद्ध जोधपुर शहर क पहचान एहि ठाममे रहल महलसभ आ पुरान घरसभमे लागल छितरक पत्थरसभ सँ होइत अछि, पन्द्रहम शताब्दीक विशालकाय मेहरानगढ़ दुर्ग, पत्थरिली चट्टान पहाड़ीपर, मैदानसँ १२५ मिटर उचाई पर विद्यमान अछि । आठ द्वारसभ आ अनगिनत बुजसँ युक्त ई शहर दस किलोमिटर लम्बा उंच दीवारसँ घेरल अछि ।
सोलहम शताब्दीक मुख्य व्यापार केन्द्र, किलासभक शहर जोधपुर, आब राजस्थानक दोसर विशालतम शहर छी । पुरा शहरमे वैभवशाली महल, किला आ मन्दिर, एक तरफ जतय ऐतिहासिक गौरवक जीवन्त करैत अछि ओतय दोसर दिस उत्कृष्ट हस्तकलासभ, लोक नृत्य, सङ्गीत आ प्रफुल्ल लोक शहरके आओरो रङ्गीन बनाबैत अछि ।
शिक्षा क्षेत्र[सम्पादन करी]
राजस्थानमे जोधपुर शिक्षाक क्षेत्रमे बहुत आगा अछि । दुर दुरसँ विद्यार्थी एतय पठन-पाठन करैलेल आबैत अछि । जोधपुरके चार्टर्ड एकाउन्टेन्टक खान कहल जाइत अछि । सम्पूर्ण भारतमे सबसँ बेसी सिए एतयसँ निकलैत अछि । शिक्षाक लेल एतय विभिन्न विकल्प मौजूद अछि । एतय विश्व प्रसिद्ध आइआइटी, नेशनल ल युनिवर्सिटी, एम्स, काजरी, आफरी आयुर्वेदिक विश्वविद्यालय अवस्थित अछि । एकर अलावा जयनारायण व्यास विश्वविद्यालय तथा राजस्थान विश्वविद्यालय सेहो अछि तथा एतय वालिकासभक लेल कलेजसभ सहो अछि ।
सन्दर्भ सामग्रीसभ[सम्पादन करी]
- ↑ "Jodhpur.nic.in"।
- ↑ "Jodhpur District Census 2011 Handbook: VILLAGE AND TOWN WISE PRIMARY CENSUS ABSTRACT (PCA)" (PDF), Censusofindia.gov.in, पृ: ३३, अन्तिम पहुँच १९ अप्रैल २०१६।
- ↑ "Major Agglomerations of the World - Population Statistics and Maps"।
- ↑ ORGI, "Census of India : Provisional Population Totals Paper 1 of 2011 : Rajasthan"।
- ↑ ५.० ५.१ "Jodhpur City Population Census 2011 - Rajasthan"।
- ↑ Gopal, Madan (1990). K.S. Gautam. ed. India through the ages. Publication Division, Ministry of Information and Broadcasting, Government of India. प॰ 178.
- ↑ dailymail.co.uk/travel/article-2562228/Lonely-Planet-reveals-10-extraordinary-places-stay-2014.html
- ↑ [१]


text:
हमर ईमेल:- hellomithilaa@gmail.com
नवका- पुरनका लेख सर्च करु...
आईसीआईसीआई मे नहि जमा होएत सरकारी पैसा...
बिहार सरकार आब आईसीआईसीआई बैंक मे अपन पाई नहि राखत. बिहार के उपमुख्यमंत्री सुशील कुमार मोदी के कहनाय छनि जे आईसीआईसीआई जरूरतमंद लोक के ऋण... कर्ज नहि दैत अछि. मोदीजी के पास वित्त मंत्रालय सेहो छनि. हुनकर कहनाय छनि जे निजी बैंक आम आदमी के लोन दय मे आनाकानी करैत अछि... कोताही बरतैत अछि. एहि लेल अधिकारी सभ के निर्देश देल गेल अछि जे एहि बैंक मे सरकारी पाई नहि राखल जाए. ICICI बैंक के बिहार मे अखन 16 टा शाखा अछि आओर 17 टा आओर खोलय चाहैत अछि. मुदा पिछला वित्तीय वर्ष मे ई शैक्षिक आओर उद्योग सं जुड़ल एको पाई के लोन नहि देलक. सुशील जीक कहनाय छनि जे एहि बैंक मे जतेक पाई जमा अछि... आओर एकरा जतेक लोन देबाक चाही छल ओहि सं काफी कम लोन बांटलक. एकरा स्वीकार नहि कएल जा सकैत अछि. बैंक के तरफ सं सिर्फ 168 किसान के किसान क्रेडिट कार्ड देल गेल अछि. खबर त इहो अछि जे बैंक बिहार मे आम लोक के क्रेडिट कार्ड जारी नहि करि रहल अछि.
सदस्यता लें टिप्पणियाँ भेजें (Atom)


text:
ⓘ परमानन्द झा
परमानन्द झा नेपालक वर्तमान उपराष्ट्रपति आर सर्वोच्च अदालतक भुतपूर्व न्यायाधीश छी । ओ दरभंगा, बिहार, भारतमे जन्मल आर ओतए बड भेल। उनका लागु औषधक मुद्दामे घुस खाएल आरोप लगल छल । ओही कारण न्यायपरिषद स्थायी न्यायाधीशक पदमे उनका अनुमोदन नै केलक । अन्तमे ओ डिसेम्बर २००७मे न्यायाधीशक पदसँ राजिनामा देलक । बादमे, ओ राजनैतिक क्रियाकलापमे शामिल भेल आर मधेसी जनाधिकार फोरमक सदस्य बनल । श्रावण ४ मे, ओ संविधान सभा द्वारा नेपालक उपराष्ट्रपतिमे निर्वाचित भेल । उनका मधेसी जनाधिकार फोरम उम्मेद्वारक रूपमे खडा केनए छल ।
1. पदावधी
ओ श्रवण ८ गतेक दिन सितल निवासमे राष्ट्रपति रामवरण यादवसँ तत्कालिन प्रधानमन्त्री गिरिजा प्रसाद कोइरालाक उपस्थितिमे उपराष्ट्रपति पदक शपथ ग्रहण करी ओ कार्यकाल शुरु केलक ।


text:
विकिपिडिया:स्रोत उल्लेख
सन्दर्भ सामग्री वा स्रोत मतलब लेखमे भएल विषयसभके विश्वसनीय वा सन्तोषजनक माध्यमसँ प्रमाणित करेनाए छी । विविध दृष्टिकोण होमएवाला लेख्य विषय, मतमतान्तर भएल लेखसभ आ केकरो कहावत, उक्ति लेखमे राखला पर सन्दर्भ सामग्री जोड्नाए आवश्यक अछि । ई पृष्ठ लेखमे सन्दर्भ सामग्री केना जोड्ल जाएत अछि से बातसभक निर्देश कराएत ।
सन्दर्भ सामग्रीक उदाहरण:
कर्ण, प्रताप (२०७१) विज्ञान आ महत्व, फाइन प्रिन्टिङ, पृष्ठ २५
सन्दर्भ सामग्री जोड्ए लेल[सम्पादन करी]
कोनो वाक्य लिख लेलाबाद उक्त वाक्यमे सन्दर्भ सामग्री जोड्ए लेल
...  प्रयोग करी ।
कानुन सभ्यतासंगे सुरू भएल ।  अधिकारी, रमेश ''कानुनको सिद्धान्त'', रत्न पुस्तक भण्डार, २००७, पृ. २
ई एना देखाएत...
- कानुन सभ्यतासंगे सुरू भएल ।[1]
सन्दर्भ सुची तयार करै लेल[सम्पादन करी]
लेखक अन्तिम भागमे वाह्य लिङ्कसभसँ उपर सन्दर्भ सामग्रीक सूची राखल जाएत अछि ।
लेखमे एना सन्दर्भ सामग्रीक सूची बनाबी...
वा
{{reflist}}क प्रयोग करी ।
==सन्दर्भ सामग्री== {{reflist}}
साधारण सन्दर्भ[सम्पादन करी]
लेखक वाक्यहसभमे नैजोडल मुदा लेख्य विषय मिललजुलल सन्दर्भसभके सेहो क्रमाङ्कसंगे सन्दर्भ सामग्रीए मे राखल जा सकएत अछि ।


text:
मिथिला कऽ संस्कृति अनुपम : गृहमन्त्री – करुणा झा
मिथिला कऽ संस्कृति जौ नई रहत तऽ नेपालक पहचान नई रहत,
मिथला सँ मात्र अहि देश के पहचान अछि । आ विद्यापति पुरे राष्ट्रकारी छथि, एहन कहब अछि गृहमन्त्री आ उपप्रधानमन्त्रीको विजय गच्छेदार अपन प्रमुख अतिथी के आसन बाजैत विराटनगर में विद्यापति स्मृति पर्व के अवसर पर कहलनि ।
मैथिली सेवा समिति, के आयोजना में विराटनगर में (१३–१४) यानी २८–२९ दिसम्बर के विद्यापति सृमति पर्व पुरे धूमधाम आ हर्षौल्लास के संग सम्पन्न भेल अछि । मैथिली सेवा समिति के अध्यक्ष शंभू नाथ झा के अध्यक्षता तथा नेपालक गृह एवं उपप्रधानमन्त्री विजय गच्छेदार के प्रमुख आतिथ्य मे पडोसी देश भारत के विभिन्न प्रान्तक के व्यक्तित्व लोकनि उपस्थित छल । फारविसगंज के सांसद सुखदेव पासवान अररिया के विधायक तथा पटना के मैथिली आकादमी के व्यक्ति लोकनि सब मिथिला राज्य दुनु देश में अपरिहार्य रहल बतौलनि । अई समारोह में मिथिला के कला संस्कृति सँ संबन्धित प्रदर्शनी सेहो लगायल गेल छल । मशहुर मिथिला चित्रकार एस.सी. सुमनद्वारा एकल मिथिला चित्रकला प्रदर्शनी लगाल छल । मैथिली साहित्य के पुस्तक सब सेहो छल ।
कार्यक्रम क शुरुआत मिथिला के अहिबात पातिल में दीप जरा क प्रमुख अतिथी उद्घाटन केलनि आ मिथिलाञ्चल के मशहुर गायक विरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि ।
अहि अवसर पर मैथिली सेवा समिति तथा दहेज मुक्त मथिला के तरफ सँ किछु विशिष्ट व्यक्ति सबके सम्मान सेहो कएल गेल । दहेज मुक्त मिथिला के दिस सँ विना दहेज के विआह केनिहार दु टा मैथिल वर के मिहर झा आ चन्दन झा जी के सम्मान पत्र आ उपहार देल गेलनि । उद्घाटन सत्र में पटना के देवेन्द्र झा, राँची के सियराम “सरस” आ राजविराज सँ अमरकान्त झा, करुणा झा लोकनि अपन अपन मन्तव्य व्यक्त केने रहथि । सम्पूर्ण कार्यक्रम के संचालन मैथिली सेवा समिति के महासचिव प्रवीण नारायण चौधरी केलनि ।


text:
ⓘ हिमा गाउँपालिका
हिमा गाउँपालिका जुम्ला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जुम्ला जिलामे साविकक कालिकाखेतु, बड्की आ महावैपाथरखोला गाउँ विकास समितिसभके मिलाए हिमा गाउँपालिका बनाएल गेल अछि । हिमा गाउँपालिकाक कूल क्षेत्रफल १३२.३२ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या १०,९६१ रहल अछि । ई गाउँपालिकाक सिमाना पूर्वमे तिला गाउँपालिका, पश्चिममे कालिकोट जिला, उत्तरमे सिँजा गाउँपालिका तथा दक्षिणमे कालिकोट जिला धरि फैलल अछि ।


text:
कथा ::
लाथ
अशोक ■
मंडल अयला तं कहलियनि, एकटा रंगीन कुरता किनबाक अछि. पैजामा सेहो. सोचैत रही जे अहां आएब तं बजार चलब'. हुनकर ठोर पर आने दिन जकां बिहुंसी अयलनि. फेर जोर सं हमरा संग हाथ मिलौलनि. ई हुनकर हिस्सक छनि. बजला मुदा प्रश्नवाचक जकां, पक्का ?
-'हँ एकदम्म पक्का ! लाॅक क' दिऔ'. ओ जोर सं हंसला. हाथ पकड़नहि पूछलनि, 'कहिया चलब ?'
-'आइ, एखनहि.' हम जवाव देलियनि. हमर चेहरा पर परिवर्तन देखार छल. मंडल बूझि गेला.
-'खुशी भेल भाइ. बहुत बहुत खुशी. अहां अजुका काज काल्हि पर नहि टारलहुं.' हम एहन खुशी मंडलक चेहरा पर देख' चाहैत रही. देखलहुं हुनकर चेहरा कहल बातक समर्थन मे पसरल रहय. ओ ठीके प्रसन्न भेल रहथि. मंडल हमर नीक मित्र छथि. मनोविज्ञानक प्रोफेसर छथि. दुनू गोटे एक्के काॅलेज मे छी. हम समाजशास्त्र मे ओ मनोविज्ञान मे. बहुत गरीब पृष्ठभूमि सं एत' धरि पहुंचल छथि. जीवन जीबाक अपन एक ढंग छनि हुनकर. कहलनि 'चलू, चलल जाय'. हम हुनका संग बजार जा क' एकटा कुरता कीनि अनलहुं. बेस लम्बा. करिया रंगक कुरता. जाहि पर पीयर आ हरियर रंगक गोसबारा धारी रहय. मंडल बजारे सं अपन डेरा चल गेल रहथि.
हम आबि क' पैंट-शर्ट खोलि पहिने उजरा पैजामा पहिरलहुं. देखलहुं अपन देह मे पैजामा. एकटा अठारह बीस बरखक नवयुवक मोन पड़ल. ओहि नवयुवक सं हम नहि किछु तं तीस बरख अवश्य जेठ होएब. शोभा देखलनि तं चिचिअएली.
-'अरे वा, अहां पैजामा पहिरलियै ! ई की फुड़ि गेल अहां कें ? आइ धरि तं पैजामा अहां कहियो नहि पहिरलहुं'. कहलियनि 'एखन की देखलियैए. जखन कुरता देखबै तखन ने'. हम हबड़-हबड़ पन्नी सं कुरता निकाललहुं. हाथ सं पकड़ि क' ओकरा शोभाक सोझां लटकेलहुं. शोभाक मुंह सं कोनो शब्द नहि निकललनि. हम कखनो कुरता आ कखनो शोभा कें देखि रहल छलहुं. ओहो सैह क' रहल छली. हुनका चकबदोर लागल छलनि. देखलहुं हुनकर आँखि मे रोशनि चमकलनि. बजली 'हे भगवान ई की केलियै यौ ? एहन कुरता ? हम साफ देखलहुं शोभाक नाक घोकचि गेल छलनि.
बियाहक पच्चीस बरख बीति गेल अछि. पच्चीस बरख कोनो कम समय नहि होइ छै. चिन्ह' तं लगले छियनि हुनका. एहि पच्चीस बरख मे बहुत किछु सीखने छथि ओ. चेहरा आ संवादक तालमेल तं ठीके सं सिखने छथि.
-'हमर देह पर नहि नीक लागत की ? हम हुनका उकसेबाक चेष्टा केलहुं. ओ जेना कने सम्हरली. बजली, 'नीक किए नहि लागत. असल मे एहन कपड़ा अहां नहि पहिरैत छी. ककरो देखि अजगुत लगतै'.
-अहूं कें देखि क' लागल ?' हम फेर हुनका टोक' चाहलहुं.
- 'तं हमरा नहि लागत ? सभ दिन अहां कें सादा-सादी देखलहुं. उज्जर रंगक कपड़ा. खास क' कए कुरता-धोती तं अबश्ये उज्जर. बेसी फूल-फाल रंगीला तं कहियो ने देखलहुं अहां कें. जहिया सं वियाह भेल एहिना देखैत छी.
हम सोचलहुं बात तं ठीक कहैत छथि. बियाह सं पहिनहि प्रोफेसर बनि गेलहुं. किताबक दुनिया मे चल गेलहुं. फेर बाप बनि गेलहुं. बीच मे शुभ्र-शाभ्र सन अपन छवि नीक लाग' लागल. छवि बनेबाक पाछू कखन उज्जर रंग देह पर चढ़ैत चलि गेल पते ने चलल. अपना कें फराक बनेबाक चेष्टा मे कत' सं कत' चल गेलहुं.
कुरता पहिरबाक मोन हुअ' लागल. एक-एकटा बटन मोलायम हाथें खोललहुं. नवका कपड़ाक बटन सभ खोलै मे कठिन होइ छै. धैर्यक परीक्षा लैत छै. अगुतेला सं झंझटि. जोर लगेला सं टूटबाक डर. आस्ते-आस्ते चारू बटन खोलि देलियै. पहिर' लगलहुं तं नाक मे नवका कपड़ाक सुगन्धि भरि गेल. आह की सुगन्ध होइ छै नव वस्तुक. एहि सुगन्धि लेल लोकक मोन कत्ते व्याकुल रहैत छै. तखने मोन पड़ला एकटा मित्र. डाक्टर छथि. हुनकर डेरा पर एकबेर ठहरल रही. भोर मे सुनलहुं अपन कनियां पर ओ तमसाइत रहथि. किओ हुनकर नबका अखबारक तह बिगाड़ि देने रहनि. पढ़ि लेने रहनि अखबार. हुनकर क्रोध पर हमरा अजीब लागल रहय तहिया. अखबारक तह बिगड़ि गेलै तं की भेलै. अखबार तं ओहिना छै. पढ़ि लेथु. बूझल छल ओ पैखाना मे अखबार पढ़ैत छथि. पूछलयनि तं कहलनि 'अरे, अखबारक सबटा सुगन्धि उड़ा देलक. तह टूटि गेलै तं नबका अखबारक अपूर्व सुगन्धि उड़ि गेलै ने. आब हमरा नदी कोना होयत ? हम आश्चर्य मे पड़ि गेल रही. ई अखबारक सुगन्धि सं नदीक कोन सम्बन्ध छैक. डाक्टर अपने कहलनि, 'नहि बुझलियै. अखबारक तह खोलै छियै तं ओहि सं एकटा अपूर्व सुगन्धि निकलै छै. तेलाइन, तीताइन-किछु अजीब सन. ओहि सुगन्धि सं हमरा 'स्टीमुलेशन' होइए. जुलाबक काज करैए ओ. आइ हमरा नदी फिरै मे दिक्कत भ' गेल.
-'से किए, कोनो नवका अखबार मंगा लिअ'. हमरा हंसी लागि रहल छल. मुदा डाक्टर गंभीर छलाह.
कुरताक सुगन्धि हमरा मे उल्लास भरलक. स्फूर्ति आयल देह मे. पहीरि क' अपना दिस तकलहुं. शोभा कें पूछबाक इच्छा भेल. मुदा शोभा तं ताबत कोठली सं निकलि गेल छली. भनसाघर मे रहथि. हम ओत्तहि सं चिकड़लहुं, कत' गेलहुं ? देखियौ ई कुरता केहन लगैए हमरा देह मे ? ओ लगले अयली. एक नजरि हमरा पर फेकलनि. बजली- नीक तं लगैए, मुदा कने कोनादन सेहो.
-'कोनादन की ?' हम पूछलयनि.
-'यैह, एहन कपड़ा अहां पहिरैत नहि ने रही. कनी दोसर तरहक.'
-'दोसर तरहक की ? बदलल लगैत छी ? दोसर लोक ?' हम हुनका पूरा खोल' चाहैत रही.
-'दोसर लोक तं नहि. मुदा कम बयसक जरूरे भ' गेल छी. बयस पाछू चल गेल अछि.'
-'कत्ते पाछू ?' हम उत्साहित छलहुं.
-'कत्ते पाछू ? करीब दस बरख तं अबश्ये.' ओ आब हंस' लागल रहथि. लागल स्थिति कें ओ आब थाहि लेने छथि. दस बरख पाछू चलि गेला पर हमरो खुशी भेल छल. एक झटका मे दस बरख पाछू चल गेलहुं. फेर सं जीवन जीयब. मुदा ई दस बरख छोट भेनाइ कोनादन कोना भ' गेल ? पूछलयनि, 'दस बरख छोट भेनाइ कोनादन लगै छै. से कोना ?' ओ एखनो मुस्कुरा रहल छली. कहलनि, 'अहां दस बरख पाछू चल जाएब त' हमरो जाय पड़त की ने ? से नीक लागत अहां कें ?' आब हँसबाक बारी हमर रहय. कहलियनि 'अहां कें पाछू जेबाक कोन काज अछि. अहां त' ओहिना दस बरख पाछू लगिते छी.' आब ओ आँखि गुड़ारि कें हमरा तकलनि. कोनो उत्तर नहि देलनि. चुल्हा पर लोहिया चढ़ल रहबाक गप्प कहि चलि गेली. हम अयना मे अपन देह देख' लगलहुं. देह पर कुरता कें देखलहुं. मोन भेल एही कुरता मे अपन सरहोजि सं भेंट क' आबी. ओ लगे मे रहैत छली.
डेरा सं नीचां उतरलहुं. विदा भेलहुं. बगलबला फ्लैट सं हरेरामजी देखलनि. हरेरामजी गायक छथि. रेडियो मे गबैत छथि. मंच पर सेहो कार्यक्रम करैत छथि. श्रोता के पसिन्न पड़ैत छथिन. देखिते चहकि उठला, 'अरे वाह! प्रोफेसर साहेब! ई अपन चोला कोना बदलि लेलहुं ? एहन लहकदार कुरता ? ताहि पर पैजामा ! साफे बदलि गेलहुं अछि'.
-'नीक नहि लगैए की ?' हम पूछलियनि.
-'आहि, नीक किए नहि लागत. एकदम निराला लगैत छी. आब खाली एकटा डेका के कमी रहि गेल अछि'. हम हँसैत कहलियनि, 'तखन तं अहां संग नीक संगति रहत. संगतिया भ' जाएब हम अहांक'.
ओ जोर सं हँसलाह. हँसैत रहलाह. हम आगू बढ़ि गेलहुं. सरहोजिक ओहिठाम पहुंचलहुं. ओ सन्ध्याकालीन पूजा मे छली. सरहोजि हमर खूब धार्मिक लोक छथि. घरे मे एकटा मन्दिर बनौने छथि. पूजा मे दुनू साँझ तीन घंटा लगैत छनि. एहन कोनो भगवान नहि भेटताह जे हुनकर मंदिर मे नहि रहथि. हम ड्राइंग रूम मे बैसि गेलहुं. संयोग सं ओ जल्दीए फराकति पाबि आबि गेली. अबिते कहलनि, 'अरे, ओझा ! आइ ई कोन रूप ध' लेलहुं अहां ?'
-'अहीं कें त' देखब' अयलहुं अछि. केहन लगैए ?'
-'आर कोनो कपड़ा नहि भेटल ? दरबज्जाक परदा पहीरि क' चल अयलहुं. केहन नीक लोक छलहुं. ई की पहीरि लेलहुं ?'
-से किए, नीक नहि लगैए की ?' हम पूछलयनि. हमरा आनंद भ' रहल छल. ओ बजली, 'नीकक कोन गप्प छै. नीक तं आरो लाग' लागब जँ पैजामाक बदला नूआ पहीरि लेब.' हमरा हुनकर जबाब मे हास्य आ व्यंग दुनू बुझा पड़ल. हँसी लागल. हँसैत कहलियनि, 'तखन तं आर नीक होएत ने. एकदम्मे अहां सन भ' जाएब. अहांक सखी बहिनपा.' भरिसक ओ घमि गेली. हँसी लगलनि. चाह-ताह पिऔलनि. जलखैक आग्रह केलनि. हम घूरि क' डेरा दिस विदा भेलहुं. सोचलहुं ई कुरता-पैजामा त' बड़-बड़ रंग देखौलक. कुरता आब आर नीक लाग' लागल.
रस्ता मे परशुरामजी सं भेंट भ' गेल. परशुरामजी भविष्यवक्ता छथि. लोकक कुण्डली बनबैत छथि. औंठी प्रिसक्राइब करैत छथिन. जबानिए मे मुदा वृद्ध सन लगैत छथि. कपड़ा मे कमेकाल साबुन लगबैत छथि. हमरा कने ग'र सं देखलनि. चश्मातर हुनकर आँखि स्थिर भ' गेल छलनि. कहलनि 'प्रोफेसर साहेब, ई कुरता-पैजामा अहाँ नहि पहिरू. अहां कें ई नीक नहि लगैए.' हमरा फेर हँसी लागल. मुदा हँसलहुं नहि. कहलियनि 'असल मे हमरा पर एखन साढ़े साती चलि रहल अछि. कारी रंग जरूरी अछि.' ओ प्रसन्न भेला. कहलनि 'तखन त' नीक कएल. अवश्य पहिरू. शनिक ई प्रिय रंग थिकनि. नीक रहत.' हम परशुरामजी कें नमस्कार करैत विदा भ' गेलहुं. ओ ठाढे रहला. हमरा दिस तकैत रहला.
डेरा पर अयलहुं त' शोभा कहलनि जे संतोषक चिट्ठी आयल अछि. संतोष, हमर बालक जे डाक्टरी पढैत छथि. चिट्ठी ल' कए पढलहुं. संतोष अपन पढाइ-लिखाइक मादे लिखने छला. लिखने छला जे एकटा सौंसे मुरदा के ओ चिड़ने छला. मनुक्खक सभटा अंग देखने रहथि. तखन इहो लिखने छला जे 'बदलैत लोक आ मिथिलाक जातीय संरचना' पर छपल हमर निबन्ध प्रोफेसर चट्टोपाध्याय के पसिन पड़ल छलनि. चिट्ठी पढि लागल रहय जे संतोष के हमर देह मे ई कुरता खराब नहि लगतनि.
राति मे मंडलक फोन आएल. पूछलनि 'भाइ रतुका पान खेलहुं ?'
'रतुका पान ?' हम बूझियो जे कने अकचकेलहुं.
-'अरे, आइ-काल्हि पान तं अहां सांझक बादे शुरूह करैत छी ने'. हम हंसलहुं. मण्डलो हँसलाह. ओ शुभरात्री कहलनि. हमहूं कहलियनि.
दुनू बेकती खा-पीबि कें बिछान पर गेलहुं. आर तं कियो डेरा मे छल नहि. बेटी सासुर मे आ बेटा कलकत्ता. हम रातियो मे कुरता पैजामा नहि उतारलहुँ. शोभा सेहो किछु नहि कहलनि. राति मे नीन्न मुदा नीक भेल. एहन नीन्न कहियो-कहियो होइत छैक. भोर मे उठलहुं तं अनुभव भेल जे हमर देह पर किछु अछि. देखलहुं शोभाक हाथ थिक. शोभा सूतल छली. हुनकर हाथ हमर कुरता पर छल. लागल जेना एहि हाथक प्रतीक्षा बहुत दिन सं रहय.
•••
अशोक समादृत कथाकार-आलोचक छथि। एखन धरि हिनक चारि टा कथा संग्रह त्रिकोण, ओहि रातिक भोर, मातबर आ डैडीगाम दृश्य मे छनि। अशोक अपन कथा-लेखनक लेल मैथिलीक साहित्यिक जगत मे ततेक लोकप्रिय छथि, जे लोक हिनक नाम धरि मे कथाकार जोड़ि देने छनि। कथाक अतिरिक्त कविता, आलोचना, साक्षात्कार, यात्रा-वृतांत विधा मे सेहो पुस्तक प्रकाशित-प्रशंसित। सम्प्रति 'सन्धान' आ 'घर-बाहर' पत्रिकाक संपादन कार्य लेल सेहो सुचर्चित।
लाथ Reviewed by बालमुकुन्द on फ़रवरी 16, 2017 Rating:
सदस्यता लें टिप्पणियाँ भेजें ( Atom )


text:
हुगली/कलकत्ता : महानगरक उपनगरीय क्षेत्र रिषड़ा मे विगत रवि (29 नवम्बर) कें मिथिला कल्याण परिषद् द्वारा 33म वार्षिकोत्सवक उपलक्ष्य मे विद्यापति स्मृति पर्व समारोह मनाओल गेल. कार्यक्रम जयश्री टेक्सटाइल्सक आदित्य बिरला वाणी भारती विद्यालय प्रांगण मे संपन्न भेल.
प्रसिद्ध रंगकर्मी भवनाथ झा केर संचालन मे शुरू भेल कार्यक्रमक उदघाटन जयश्री टेक्सटाइल विभाग केर मुख्य कार्यकारी एसके कृष्णमूर्ति द्वारा भेल. अध्यक्षता रंगकर्मी ओ समाजसेवी जीबेन्द्र मिश्र केलनि. एहि अवसर पर प्रधान वक्ता भास्कर झा मिथिला पेंटिंग कें बढ़ावा देइत अपन उत्पाद पर एकर प्रयोग करबाक परामर्श जयश्री टेक्सटाइल कें देलनि.
सुप्रसिद्ध गायिका अंजना इस्सर, रोशन कुमार झा केर गीत ओ जनार्दन ओझा केर संगीतक कार्यक्रम उपस्थित श्रोता कें विभोर केलक. एकर बाद मैथिली नाटकक मंचन कएल गेल. डॉ. अरविन्द अक्कू लिखित नाटक 'रक्त' केर मंचन रंजीत कुमार झा केर निर्देशन मे कएल गेल. नाटक दर्शक कें बेस पसिन पड़ल.
रिपोर्ट : मिथिमीडिया ब्यूरो


text:
|| लाकडाउन मे मजूरक पैदल घर-वापसी ||
— तारानन्द वियोगी
।। कौतुक ।।
केवल एगारह किलोमीटर बचल रहै आब गामक डीह
पाँच सौ तिरसठ तं ओ आबि चुकल छलि
तत्तय आबि क' मरल बचिया।
कौतुक होइ छनि सुधीजन लोकनि कें
उमंगो तं कोनो चीज छियै
आबिये तं गेल छल गाम, किए छोड़लक हिम्मत
किए मरल बचिया गामक लग आबि
--कौतुक होइ छनि।
उमंगक सीमा हुअए हरदम
बिना कारणक आशावादी नै बनल रहि सकैए देस
--बनल तं अछिये
तखन कहू जे सदा सर्वदा नै बनल रहि सकैए।
बचिया कें लागल हेतै भूख
बचिया कें रछबबा बला प्यास लागल हेतै
एन एच धसतिहै तं अबितय अगिला कोनो गाम
ओतय चापाकल भेटतिहैक तक्खन पिबितय पानि
एन एच पर कतय पाबी चापाकल?
गरीब कें पानिये पियाबक लेल भेल छै विकास की?
उमंगे पर तं तखनहु दौड़ल जाइत रहय बचिया।
छुच्छे उमंगक बल पर अहां कें दिल्ली सं दरभंगा आबि हैत?
बिसरि जाउ
बहुत दूर छै अखनो सभ्यता गाम सं!
गामक मौअति शहरे मे गेने भ' सकै छै
से भैयो रहलै-ए
से मुदा अपन होइ छै, होउ
के ओकरा पर दैए कानबात
जाबे दुर्दिन नै घेरि लै, के दैए कानबात?
एगारह किलोमीटर पर मरि गेल बचिया
एगारहे कहै छियै से गलत कहै छियै
ओइ मे पांच सौ तिरसठ आउर जोड़ि लियौ
गाम सं ओतबा दूर छै सभ्यता एखनो।
बचियाक मरबा पर मुग्ध नै होउ
ओइ पर कानू
गाम सं दूर छै सभ्यता एखनो
शहर मे रहिनहि की ?
दूर छी अहां सभ्यता सं तखनो
सभ्यता बिखधर नागक बिख हवा मे रखैत अछि
कांखतरक केश मे रखैत अछि चिल्लर के अंडा जकां मनुखता
ओहो चिलरबे एते तुमुल स्वच्छता बीच जिबैत रहि सकथि तं रहथु
कहलहुं ने
छुच्छे उमंग पर दिल्ली सं दरभंगा नै पहुंचल जा सकैए
एगारह किलोमीटर पहिनहु खसि सकैत अछि विकेट।
।। दस चंगला पर एक बंगला ।।
एत्ते एत्ते लोक कें चलैत अबैत देखै छी
बाले-बच्चें लत्ते-पत्तें
एते लोक कें देखै छी हकोपरास
एते लोक किए घुरय चाहै अछि गामे
शहर तं ओकरे बसायल रहैक!
नै छै जगह शहर मे गामक लेल
बुझनिहार तं कैक जुग सं बुझै छथि बात
शहरे नहि मानैत अछि
दस चंगला पर ओकरा एक बंगला चाही
चंगलाक सप्लायर के तं गाम
गामे नै बुझैत अछि जा बिपति नै पड़य
एत्ते एत्ते लोक आबि रहल अछि लत्ते-पत्तें
पैदल चलैत बुलैत, कुहरैत, मरैत
बुझियौ जे गामक गाम आबि रहल अछि!
ई सब फेर जेतै शहर?
फेर शहरे जेतै?
जेतै ने कोना अवश्य जेतै
ओकरा दस चंगला पर चाही एक बंगला
संख्या पुरौतै ने कोना?
।। तैयो ।।
भूत प्रेत पिशाच जिन्न चुड़ीन
ब्रह्मराक्षस आ चंठबैताल
एहि सभक स्मृति सं भरल अछि लोकसाहित्य
एकर निवारण लेल
जानि नहि कते कते देबा आ मनुखदेबा आविष्कृत भेला
कतहु काली खेहारलनि पिशाच कें
कतहु भूतप्रेत कें हनुमानजी
कतहु कतहु तं छोटे मोटे भैरवलाल
अपन मुदगर सं मारि खसौलनि
सौ-हजार ब्रह्मराक्षस
ई सब मुदा आब बीतल जुगक बात भेल
अइ पर आब के करत भरोस
जे अदृश्य देवता सब किछु क' सकता
आ से कयने सुरक्षित बनत लोक
के करत विश्वास?
भूत प्रेत पिशाच जिन्न चुड़ीन
ब्रह्मराक्षस आ चंठबैताल
सभक सब विराजित अछि आइ राजगद्दी पर
आ लोक पड़ायल चल जा रहल अछि
माथ पर उघने मोटरी पोटरी
कन्हा पर बैसौने बालबोध
पयर मे ओझरेने प्लास्टिकक बोतल ताप-रक्षाक लेल
शीतल जल के स्मृतिटा बचल जै बोतलक धाजा मे,
चलल जा रहल अछि अपन अपन गामक दिस
वश रहलै तं गामे जा क' मरय चाहैत अछि
गामो मे शासन छै अही भूत प्रेत पिशाच जिन्न चुड़ीनक
पहिने काली हनुमान भैरव छला गद्दीनशीन
तं बालापीर आ छेछन महराजो धरि क' देल करथि गोहारि
आब गद्दी पर छै भूत प्रेत पिशाच...
मुदा लोक तैयो अपन गामे जाय चाहैए
किछु आर शक्ति होइक बचल गामक लग जनु
कोनो सूक्ष्म, प्रच्छन्न शक्ति!
।। धरतीक बचल काज ।।
मूड़ी नमरा नमरा क' हियासैत अछि गामक धरती
विदा होइ गेल अभगला सब कि नै, कते दूर आएल
कते बंदा बचल अछि एखनो धरि चलायमान?
मूड़ी नमरा नमरा क' हियासैत अछि गामक धरती
देशबंदी मे गाड़ी-घोड़ा एक्ट्री-फेक्ट्री सब बंद छै
तें ओकरा सूझियो जाइत छै अग्गह बिग्गह परदेस
अभगला सब कें सेहो हियास छै गामे पर
ओ मरय चाहे जीबय, गामे आबि क' चाहैए, हो
गाम पर लाठी ल' क' तैयार छथि मुखिया-सरपंच
अरगड़ा नियत भ' क' तैयार छै
सत्ताक जं बचल अछि आब कोनो काज
तं शासने बहाल राखब टा बचल अछि
होहकारी टा देब कि ओ सर्वोपरि थिक
एक सं एक कर्मठ अधिकारी तैनात छथिन
ढठ्ठा लगा क' ठाढ़ छथि मुखिया-सरपंच चौकीदार समेत
धरती कें मुदा एखनो ओतबे काज बचल छै जतबा तहिया रहै
ओ मूड़ी अलगा अलगा क' तकैत अछि अभगला सभक बाट
विदा होइ गेल कि नै, कते दूर आएल, कतबा बचल चलायमान?


text: संजय मिश्रा हिन्दी सिनेमा जगत में एकटा जानल पहिचानल नाम अछि। मूलरुप सं दरभंगा जिलाक नारायणपुर सकरी के निवासी संजय जीक प्रारंभिक जीवन बनारस में व्यतीत भेल छल मुदा हिनक दादा-दादी पटना में रहैत छल। अहि दुआरे हिनका पटना एनाय जेनाय लागिते रहल छल। हिनका बाल्यकालहि सं राजनीति में आबय के शौक छल। हिनकर बाबू जी स्वर्गीय शंभूनाथ मिश्रा जी ऑल इंडिया रेडियों में छलैथ । हिनकर घर पर प्रख्यात शहनाई वादक बिसमिल्लाह खान, पं राजन मिश्रा, हालीम जफ़र खान आदि सहित देशक नामी गिरामी कलाकारक जमघट लागैत छल जे हिनका लेल प्रेरक बनल। 1989 में एनएसडी पास केलाके बाद 1991 में मुम्बई चलि येलैथि। मुम्बई में बड्ड संघर्षक उपरान्त संजय जी के पहिल बेर छोटका पर्दा पर “सॉरी मेरी लॉरी” नामक कॉमेडी कार्यक्रम में काज भेटलनि। 1999 में आयोजित क्रिकेट वर्ल्ड कप के दौरान ESPN चैनल पर " एपल सिंह " क रुपमें में भारतीय टीम के प्रतिनिधित्व करबाक अवसर प्राप्त भेटलनि। फ़ेर आज तक न्यूज चैनल पर ‘हैरी पोर्टर बना रिपोर्टर’, सहारा टीवीक “धड़ती पकड़”, चर्चित सीरियल ‘ऑफ़िस-ऑफ़िस” , “रामखेलाबन”, ‘पब्लिक सब जानती है” में नीक काज करबाक भेटलनि। संजय जी पचास सं बेसि धरि हिन्दी फ़िल्म में अभिनय केने छैथि। हिनकर फ़िल्ममें “गोलमाल”, “वन टू का फ़ॉर”, ‘धमाल”,”चरस” , ”जमीन”, “प्लान”, “संकट सीटी”, “गॉड तुस्सी ग्रेट हो”, “रामा रामा क्या है ड्रामा”, “ब्लफ़ मास्टर”, "अतिथि कब आओगे", "ऑल द बेस्ट" आदि किछु नाम अछि। हिनकर पहिल हिंदी फ़िल्म छल "ओह डार्लिंग ! ये है ईंडिया"(1995) "क हालिया रीलिज फ़िल्म अछि “फ़स गया रे ओबामा’ जाहिलेल सर्वोत्तम कॉमिक रोल के लेल हिनका पुरस्कृत कायल गेल छल। हिनकर आबय बला फ़िल्म अछि “द कैंप’, “रसगुल्ला”,”क्या टाइम है यार” आदि। सम्प्रति संजय मिश्रा जी एकटा फ़िल्म “प्रणाम वालेकुम’क निर्देशन कय रहल छैथ।


text:
चीन सं शुरू भेल कोरोना वायरस अमेरिका मे कहर बरपा रहल अछि. ई घातक बीमारीक कारण सं अमेरिका मे 25000 सं अधिक लोकक मृत्यु भ’ चुकल अछि. कोरोना वायरस कें बढ़’ सं रोकय मे विश्व स्वास्थ्य संगठन (WHO) केर भूमिका सं अमेरिका खफा अछि. अमेरिकी राष्ट्रपति डोनाल्ड ट्रंप WHO पर चीनक तरफदारी करबाक आरोप लगबैत फंडिंग रोकबाक धमकी देने छलाह.
आब अमेरिकी राष्ट्रपति ट्रंप WHO कें फंडिंग रोकबाक ऐलान क’ देलनि अछि. ओ घोषणा करैत WHO पर कोरोनाक गंभीरता कें नजरअंदाज करबाक आरोप लगओलनि, कहलनि जे WHO केर उदासीनता सं ई बीमारी पूरा दुनिया मे अपने पांव पसारि लेलक. अमेरिकी राष्ट्रपति पत्रकार सब सं बात करैत कहलनि जे कोरोना वायरस फैलबाक बात छिपाबय और कुप्रबंधन मे विश्व स्वास्थ्य संगठनक भूमिका केर समीक्षा कयल जा रहल अछि.
ट्रंप कहलनि जे संगठन कोरोनाक महामारी कें ल’ पारदर्शिता नहि रखने छल. अमेरिका पिछला साल 400 मिलियन अमेरिकी डॉलर देने छल. ट्रंप कहलनि जे आब हम विचार करब जे ओहि टाकाक की कएल जाय, जे संयुक्त राष्ट्र संघ कें देल जाइ छल. अमेरिकी राष्ट्रपति कोरोना वायरस कें ल’ चिंता जतओलनि.


text: ई छैथ मैथिली रंगमंच आर सिनेमा केर महान हस्ती रंगकर्मी आर अभिनेता रमेश रंजन । मूलत: धनुषा (नेपाल) जिले के परवाहा के रहनिहार रमेश रंजन जी 30 वर्ष सं बेशी धरि मैथिली रंगमंच पर अपन निर्देशन, अभिनय आर लेखन कार्य सं सक्रिय छैथ । नाटककार के रुप में हिनकर प्रमुख कृतिमें “मुर्दा” , ‘बगिया”, “बुधियार छोड़ा” आ ‘राक्षस “ किछु नां अछि। “खोंता”, “सिंगार’, “डेग” ,’लेहुआयल आँचर”, “हमरा नेपाल चाही” आदि जेहन नाटक के निर्देशन केने छैथ। रमेश रंजन जी सुभाष गजुरेल निर्देशित "एकटा आओर बसंत " में खलनायक केर अद्वितीय भूमिका निभौने छैथ। हिनकर द्वारा अभिनित किछु लघु फ़िल्म अछि- “चमेली”, “आशीर्वाद”,” कनिया” आदि । फ़िल्म “ममता’क कथा-पटकथा आदि लिखबाक संग-संग फ़िल्ममें खलनायक बनल छलैथ। सौराठ सभा", 'पुनि पुनि होय सियाराम बियाह', 'राजा सलहेस' आदि हिनकर किछु डॉक्युमेंट्री फिल्म अछि जकर लेखन सं लयके निर्देशन केने छैथ। संक्षिप्त:, रमेश रंजन जी साहित्य, फ़िल्म, नाटक केनिहार एकटा अनुभवी मैथिल छैथ जिनकर योगदान लेला सं मैथिली फ़िल्मक दशा आर दिशा बदलि सकैत अछि। श्री रंजन सम्प्रति नेपाल सरकार के संगीत नाटक प्रज्ञा प्रतिष्ठान में कार्यरत छैथ। - फ़िल्मी मिथिला


text: कलकत्ता. गंगा सागर पुनः चर्चा मे अछि. आने बेर जकां एहू बेर कपिल मुनि आश्रम दिस जयबा आ सागर स्नान क' पुण्य बटोरबाक लेल लोक तैयार छथि. मिथिला केर पुण्यार्थी कलकत्ता द' सागर द्वीप जाइत छथि. एहि कें ल' विद्यापति स्मारक मंच, कोलकाता द्वारा प्रत्येक वर्ष एतय सेवा शिविर लगाओल जाइत अछि. एहि बेर दिनांक 10 जनवरी 2013 सं 16 जनवरी 2013 धरि सप्ताहव्यापी गंगासागर तीर्थ यात्री सेवा शिविर पैटन टैंकक नजदीक बाबूघाट, कोलकाता मे लागत. सेवा शिविरक उदघाटन 10 जनवरी 2013 सायं 4:30 बजे होयत. विदित अछि जे विद्यापति स्मारक मंच, कोलकाता द्वारा प्रति वर्ष आयोजित होमय बला सेवा शिविरक ई 22म साल अछि. एहि शिविर मे देशक चतुर्दिक स्नानार्थी व पुण्यार्थी कें भोजन, आवास, चिकित्सा आदिक सुविधा नि:शुल्क उपलब्ध कराओल जाइत अछि. (Report: भास्कर झा)


text:
Raja Salhesh | 9284 Hits
Default text in editor font mangal
राजा सलहेस
राजा सलहेस सुन्दर आ’ वीर छलाह। मोरंग नेपालमे रहैत छलाह। ओ’ दुसाध जातिक छलाह आ’ दबना नामक मोरंग राजाक मालिन सलहेससँ प्रेम करैत छलि। राजक वैद्य ओकरासँ प्रेम करैत छलाह आ’ दबनाक अस्वीकृतिसँ ओ’ आत्महत्या कए लेलन्हि। सलहेस छलाह मोरंगक तालुकदार नौरंगी बहादुर थापाक सिपाही। सलेहस छलाह मोनक राजा। सभकेँ विपत्तिमे सहायता दैत रहथि। ताहि द्वारे दबना दिशि हुनकर कोनो ध्यान नहीं छलन्हि। सभ हुनका राजा कहैत छलन्हि, से ओ’ तालुकदारकेँ पसिन्न नहीं पड़ल। एक दिन दरबारमे ओ’ सलहेसकेँ पुछलक- अहाँक नाम की? सलहेस कहलन्हि- हमर नाम छी राजा सलहेस। तखन थापा कहलकन्हि, जे अहाँ अपन नाममे राजा नहीं लगाऊ। सलहेस कहल्न्हि, जे ई पदवी छी, जन द्वारा देल पदवी। कोना छोड़ब एकरा। हमारा चोड़ियो देब लोक तँ कहबे करत।तखन थापा कहलकन्हि जे लोककेँ मना क’ दियौक। सलहेस कहलन्हि जे लोककेँ कोना मना करबैक। लोकक मोन जे ओ’ ककरा की बजाओत। निकलि गेलाह सलहेस ओतयसँ। आब नहि निमहत ई नोकरी। आइ कहैत अछि नाम छोड़य लेल, काल्हि किछु आर कहत। पितियौत बहिन रहैत छलन्हि मुंगेरमे। बहिनोइ राज दरभंगाक नोकरीमे छलाह। एम्हर कुसमी दबनाकेँ कहि देलक जे सलहेस जा’ रहल अछि मोरंग छोड़ि कय। दबना छलि कमरू-कमख्यासँ तंत्र-मंत्र सिखने। कहलक ओ’ सलहेसकेँ जे हम राजाक दरबारमे सात सय सिपाहीक सरदार चूहड़मलकेँ हटबा क’ अहाँकेँ सरदार बना देब। सैह भेल। बड़का जलसा देलक दबना, गेलक गीत- रौ सुरहा, बारह बरस तोरा लेल आँचर बन्हलौँ।
मुदा, केलक चोरि चूहड़मल, चोरेलक नौ लाखक रानीक हार आ’ नुका देलक सलहेसक ओछैनमे। राजाकेँ कहलक चूहड़मल जे सलहेसक घरक तलासी लेल जाय।सलहेसक गेरुआक खोलसँ खसल हार। दबना काली मन्दिरमे तंत्र साधना शुरू कएलक। भूत-प्रेतकेँ नोतलक। खून बोकरबेलक चूहड़मलसँ। चूहड़मल सभटा बकि देलक। सलहेसकेँ जेलसँ छोड़ि देल गेल आ’ ओकर ओहदा बढ़ा देल गेल। चूहड़मलकेँ भेलैक जेल। दबना आ’ सलहेस विवाह कए खुशीसँ रहय लगलाह।


text: दड़िभंगा: मैथिली सिनेमा गति पकड़ने जा रहल अछि. विगत किछु वर्ष सं फ़िल्म निर्माण केर स्थिति सृदृढ़ भेल अछि. एहि वेलेंटाइन डे पर मैथिली फ़िल्म 'घोघ मे चाँद' प्रदर्शित होमय जा रहल अछि. उदय राज कृत एहि फ़िल्म मे मैथिली कला क्षेत्र केर नामी कलाकार लोकनि कें देखल जा सकैत अछि. पवन नारायण केर संगीत सं सजल मनोरंजन सं भरपूर पारिवारिक फ़िल्म अछि 'घोघ मे चाँद'. 14 फरवरी कें दड़िभंगा सहित मिथिला क्षेत्र मे ई फ़िल्म प्रदर्शित कयल जायत. ज्ञात हो जे विगत 11 फरवरी कें चंद्रधारी सिंह संग्रहालय, दड़िभंगाक सभागार मे एहि फ़िल्म केर ऑडियो रिलीज भेल अछि. (Report: मिथिमीडिया ब्यूरो)


text:
बिहार के तारेगना एक बेर फेर दुनिया भर मे चर्चित भ गेल अछि. तारेगना मे दुनिया के मशहूर खगोलविद् आर्यभट्ट के वेधशाला छल. आर्यभट्ट एहिठामक अपन वेधशाला सं तारा के गिनैत छलखिन्ह. तारेगना पटना सं करीब 30 किलोमीटर दूर अछि. पटना सं गया जाए के रास्ता मे ई जहानाबाद सं पहिने पड़ैत अछि. तारेगना गेल छी मुदा तारेगना के एतेक महत्व अछि ओ एहि बेर पता चलल.
असल मे 22 जुलाई के सूर्यग्रहण अछि. आओर एहि बेर ई सभ सं बेसि देर 3 मिनट 38 सेकेंड तक तारेगना मे देखल लेल मिलत. सूर्यग्रहण के ल कs तारेगना मे अखने सं दुनिया भर के खगोलविद् जुटि गेल छथिन्ह. किछ वैज्ञानिक सभ सूर्य ग्रहण के दिन सेहो अएताह. नासा के किछ वैज्ञानिक के सेहो पहुंचय के खबर अछि. खबर त इहो अछि जे किछ खगोलविद् आसमान सं सूर्यग्रहण के देखथिन्ह.
उम्मीद अछि जे 22 तारीख के करीब 50 हजार सं बेसि लोक तारेगना मे जुटताह. बिहार सरकार के तरफ सं एहि के लेल काफी इंतजाम सेहो कएल गेल अछि. लोक सभ के एहि ठाम आबय-जाए लेल कोनो दिक्कत नहि होए एहि लेल परिवहन आओर पर्यटन विभाग के तरफ सं विशेष पैकेज बनाएल गेल अछि. तागेरना मे ओतेक लोक अएताह... एकरा देखैत प्रशासन के तरफ सं साफ- सफाई... सड़क... बिजली... पानी सभ पर विशेष ध्यान देल जा रहल अछि. लोक सभ के... देशी-विदेशी मेहमान सभ के कोनो दिक्कत नहि होए एहि लेल मुख्यमंत्री खुद सेहो तारेगना मे ग्रहण के समय रहताह. स्थानीय लोक सेहो देश-विदेश के लोक सभ के आबय सं खूब खुश छथिन्ह आओर दिल खोलि के स्वागत-सत्कार मे लागल छथिन्ह.
लोक सभ सूर्यग्रहण नीक सं देख सकथिन्ह आओर खगोलविद् सभ नीक सं अध्ययन करि सकथिन्ह... एहि लेल विशेष इंतजाम कएल गेल अछि. कई तरहक उपकरण... यंत्र सभ लगाएल गेल अछि. ओना त दुनिया भर के लोक एहिठाम पहुंच रहल छथिन्ह सूर्यग्रहण देखय लेल... मुदा ओ सभ देखय लेल अपना संग विशेष तरहक मशीन... उपकरण... यंत्र लाएल छथिन्ह. अहां सभ सेहो बिना कोनो यंत्र के... बिना विशेष चश्मा के नहि देखय के कोशिश करब. पूर्ण सूर्य ग्रहण के ओना देखला पर आंखि खराब भ सकैत अछि. पूरा सावधानी बरतय के जरूरत छै. तारेगना मे सरकार के तरफ सं 20...30 रूपया मे विशेष चश्मा उपलब्ध कराएल जा रहल अछि.
पटना तारामंडल मे सेहो विशेष व्यवस्था कएल गेल अछि. तारेगना के संग-संग पटना मे सेहो खगोलविद् के जमावड़ा लगि रहल छनि. एहिठाम के गांधी मैदान... श्रीकृष्ण साइंस सेंटर मे सेहो कई तरहक इंतजाम कएल गेल अछि. कइटा दूरबीन लगाएल गेल अछि. प्रोजेक्टर लगाएल गेल अछि. सूर्यग्रहण ओना सूर्य आओर पृथ्वी के बीच चंद्रमा के अएला सं होएत अछि...आओर आमतौर पर करीब डेढ़ साल मे एक बेर सूर्यग्रहण लगैत अछि.


text: अहां सभ के ई जानि खुशी होएत जे अहांक सभ सं लोकप्रिय मैथिली ब्लॉग हेलो मिथिला रैंकिंग मे कइटा टॉप हिंदी आ अंग्रेजी के ब्लॉग सं आगां अछि. ई सभ अहां सभक प्यार... प्रेम... आशीर्वाद... अपनापन के कारण अछि. मुदा अहांक हेलो मिथिला आगां सेहो नीक सं आगां बढ़ैत रहय... तकरा लेल अहां सभ अपन अनमोल राय... सुझाव... विचार सेहो राखल करिऔ. अहां सभ सेहो एहि मंच... दलान पर लिखल करु. एकर लोकप्रियता के फायदा उठाउ. अपन मिथिलाक गाम-घर के... सुख-दुख के गप एक दोसरा के संग बांटय के कोशिश करु. अपन इलाका के विकास के गप सं दोसर लोक के सेहो अवगत कराबिऔ. गाम-घर के कोनो नेना-धिया-पुता नीक काज करैत अछि. कोनो प्रतियोगिता मे नीक स्थान पाबैत अछि. गाम -घर के नाम ऊंच करैत अछि. ओकरा सभ लोक के संग साझा करु. एक -दोसरा के बताबिऔ... एक दोसरा सं बतिआउ. गाम-घर मे किछ भ रहल अछि हमरा बताउ हम ओकरा जरूर एहि मंच पर राखब. कोनो समस्या होए... परेशानी होए. एहि ठाम राखु... भ सकैत अछि ओ हमरा सं दूर नहि होएत ... मुदा हेलो मिथिला के पढ़य वाला जे हजारों मैथिल भाई- बहिन लोकनि छथिन्ह. ओ जरूर दूर करताह. सभ मिलि जुलि के कोशिश करताह. एतबा नहि कोनो कविता... कहानी... लोककथा अछि... फकरा अछि... दु लाइन लिखि कs भेज दिअ. हमर ई-मेल अछि hellomithilaa@gmail.com बस याद राखब जे hello mithilaa के आखिर मे डबल ए अछि. त देर कोन बात के अखने लिखनाय शुरू करु आओर भेज दिअ अपन कोनो रचना. हेलो मिथिला खुलय मे कोनो दिक्कत हुए त मोजिला फायरफॉक्स मे खोलय के कोशिश करु आ फेर google... Yahoo... Raftaar या Bing search मे हेलो मिथिला सर्च करु. ब्लॉग के लिंक मिलि जाएत फेर ब्लॉग पर चलि जाउ. त अहां सभ के एक बेर फेर सं प्रणाम... आभार आओर धन्यवाद.


text:
नवका- पुरनका लेख सर्च करु...
पहिल दौर के मतदान खत्म
बिहार विधानसभा चुनाव लेल प्रथम चरणक मतदान खत्म भ गेल अछि. आठ जिला के 47 विधानसभा क्षेत्र मे करीब 55% वोट पड़ल. छोट-मोट घटना के छोड़ि देल जाए त कहि सकय छी मतदान शांतिपूर्ण रहल. किछ ठाम सं मतदान के बहिष्कार करय के खबर मिलल. मुदा ओकर खास असर नहि रहल.
पहिल चरण मे जेहि ठाम वोट पड़ल अछि ओ मिथिलाक कोसी आओर सीमांचल वाला इलाका अछि. जेहि 47 सीट पर चुनाव भेल अछि ओहि मे अररिया के छह... सुपौल के पांच... किशनगंज के चारि...पूर्णिया के सात... कटिहार के सात...सहरसा के चारि...मधेपुरा के चारि आओर मधुबनी जिला के 10 सीट शामिल अछि.
एहि मतदान मे कइटा दिग्गज के भाग्य सेहो दांव पर अछि. जेहि मे नीतीश सरकार के चारिटा मंत्री सेहो शामिल छथिन्ह. एहि के संग आनंद मोहन के पत्नी लवली आनंद... पप्पू आनंद की पत्नी रंजीता रंजन सेहो मैदान मे छथीह. लवली आनंद आलमनगर सं आओर रंजीता रंजन बिहारीगंज सं कांग्रेस के उम्मीदवार छथीह.
जोकिहाट सं पूर्व केंद्रीय मंत्री तस्लीमुद्दीन के सुपुत्र सरफराज आलम जदयू सं ठाड़ छथिन्ह. बाहुबली दिलीप यादव आरजेडी के टिकट पर धमदाहा सं अपन धमक कायम राखय के कोशिश मे छथिन्ह. हिनकर मुकाबला पूर्व बाहुबली बुट्टन सिंह के पत्नी लेसी सिंह सं छनि... जखन कि पूर्व बाहुबली अवधेष मंडल के पत्नी बीमा भारती जेडीयू के टिकट पर रूपौली सं ठाड़ छथीह.
वोट देबय के लेल भोरे सं मतदाता के लाइन लगि गेल छल. लोक सभ उत्साह के संग वोट देबय लेल आगां अएलाह. ओना कई ठाम किछ ईवीएम मे खराबी के शिकायत सेहो आएल मुदा ओकरा ठीक करि लेल गेल. वोट देबय लेल काफी संख्या मे महिला सभ सेहो देर तक लाइन मे लागल रहलीह.वोटिंग के दौरान दिल के दौरा पड़य सं कटिहार आओर मधुबनी मे एक-एकटा चुनाव कर्मचारी के निधन सेहो भ गेलन्हि.
पहिल चरण मे वोटिंग खत्म होए के संग 631 उम्मीदवार के भाग्य ईवीएम मशीन मे बंद भ गेल अछि. एहि के लेल करीब साढ़े दस हजार बूथ बनाएल गेल छल. जेहि ठाम करीब 26 हजार ईवीएम मशीन सं वोटिंग भेल. वोटिंग के लेल सुरक्षा के तगड़ा इंतजाम कएल गेल छल. बिहार मे 243 सीट के लेल छह चरण मे मतदान होएत.
सदस्यता लें टिप्पणियाँ भेजें (Atom)


text:
रेखा
भानुरेखा गणेशन अप्पन लोकप्रिय नाम रेखा (जन्म: सन् १९५४ अक्टुबर १०) भारतीय चलचित्र अभिनेत्री छी। प्रतिभाशाली रेखाक हिन्दी चलचित्रसभक सबसँ बढिया अभिनेत्रीसभमे सँ एक मानल जाएत अछि।[२] ओना तँ रेखा अप्पन चलचित्र जीवनक शुरुआत एक बाल कलाकारक रूपमे तेलुगु चलचित्रकर्मी रङ्गुला रत्नम सँ केनए छल। एकर बाद ओ हिन्दी चलचित्र क्षेत्रमे सन् १९७० कऽ चलचित्र सावन भादोंसँ पदार्पण केनए छल।
बाल्यकाल[सम्पादन करी]
व्यक्तिगत जीवन[सम्पादन करी]
प्रमुख चलचित्रसभ[सम्पादन करी]
प्रसिद्धि[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "Memories of the Southern Devadas", thehindu.com, अन्तिम पहुँच १ मई २०१५।
- ↑ गुल्ज़ार, पृ. १६४


text:
मुजफ्फरपुर, मिथिला मिरर : मुजफ्फरपुर बालिका गृह यौन हिंसा मामलामे केंद्रीय कारामे बंद सातों आरोपीकेँ शुक्रदिन दिल्ली भेजल गेल। सभ आरोपीकेँ शनिदिन,23फरवरीकेँ दिल्लीक साकेत कोर्टमे पेशी कएल जायत। सभ आरोपीकेँ मुजफ्फरपुर स्टेशनसँ एके ट्रेनमे पुख्ता सुरक्षा व्यवस्थाकेँ बीच भेज देल गेल। ट्रेनक एकटा बोगीमे आरोपी सभके बैसा ओकरा बंद क’ देल गेल। ओहिकेँ बाद ओही बोगीमे कोनो यात्रीकेँ बैसबाक अनुमति नै देल गेल।
बतादी जे 23 फरवरीकेँ दिल्लीक साकेत कोर्टमे बालिका गृह मामलाक सुनवाई होयत। एहि मामलामे सभ बंदी आरोपीकेँ पेशी होयत। यौन हिंसा मामलामे स्थानीय केंद्रीय कारामे बंद मुख्य आरोपी ब्रजेशक सभसँ करीबी राजदार मधु, रामानुज ठाकुर, मो. साहिल, सीडब्ल्यूसीक पूर्व अध्यक्ष दिलीप वर्मा, बालिका गृहक मैनेजर रामाशंकर सिंह समेत सात आरोपित बंद अछि। एहिसँ पूर्व सभ आरोपीकेँ दिल्ली भेजबाक लेल सभ जरूरी तैयारि जेल प्रशासन क’ लेने छल। निर्धारित कार्यक्रमकेँ अनुसार, जेल प्रशासनक अधिकारी सभ आरोपीकेँ पुख्ता सुरक्षा व्यवस्थाक बीच स्टेशन पहुँचलाह।
साकेत पॉक्सो कोर्टकेँ सहयोग करत विभाग
बालिका गृह कांडक सुनवाई केँ ल’ समाज कल्याण विभाग साकेत विशेष कोर्टकेँ पूर्ण तरहें सहयोग करत। विभागक निदेशक राजकुमार एहि मामलामे हाईकोर्टक महानिबंधककेँ चिठ्ठी पठा ई जानकारी देने छलाह। निदेशक कहलनि जे सुप्र्रीम कोर्टक आदेशकेँ आलोकमे एहि केसकेँ बिहारक मुजफ्फरपुरसँ दिल्लीक साकेत कोर्ट स्थानांतरित कएल गेल छल। ओतहि एकर सुनवाई तीन महीनामे पूरा करबाक लेल सेहो कहल गेल अछि। एहिकेँ देखैत कोनो तरहक मददकेँ जरूरत होयत त’ विभाग सदिखन देबाक लेल तैयार अछि।


text:
नकुल
नकुल महान हिन्दू काव्य महाभारतमे पाँच पाण्डवसभमे सँ एक छल। नकुल आ सहदेव, दुनु माता माद्री के असमान जुडवा पुत्र छल, जेकर जन्म दैवीय चिकित्सकसभ अश्विन के वरदान स्वरूप भेल छल, जे स्वयम् सेहो समान जुडवा बन्धु छल।
नकुलक अर्थ अछी, परम विद्वता। महाभारतमे नकुलक चित्रण एक बहुत ही रूपवान, प्रेम युक्त आ बहुत सुन्दर व्यक्तिके रूपमे कएल गेल अछी। अपन सुन्दरता के कारण नकुलक तुलना काम आ प्रेम के देवता, "कामदेव" सँ कएल गेल अछी। पाण्डवसभके अन्तिम आ तेरहम् वर्ष के अज्ञातवासमे नकुल अपन रूपके कौरवसभसँ छिपावै के लेल अपन शरीर पर धूल लेप छिपौलक। श्रीकृष्ण द्वारा नरकासुरक वध करै के पश्चात नकुल द्वारा घुड प्रजनन आ प्रशिक्षणमे निपुण होए के महाभारतमे अभिलेखाकरण अछी। ओ एक योग्य पशु शल्य चिकित्सक छल, जेकरा घुड चिकित्सामे महारथ प्राप्त छल। अज्ञातवासके समयमे नकुल भेष बदलि आ अरिष्ठनेमि नाम के छद्मनामसँ महाराज विराटक राजधानी उपपलव्यक घुडशालामे शाही घोडासभक देखभाल करै वाला सेवकके रूपमे रहल छल। ओ अपन तलवारबाजी आ घुडसवारी के कलाके लेल सेहो विख्यात छल। अनुश्रुति के अनुसार, ओ बारिशमे बिना जलके छुए घुडसवारी करि सकैत छल।
नकुलक विवाह द्रौपदी के अतिरिक्त जरासन्धक पुत्रीसँ सेहो भेल छल।
नकुल नामक अर्थ होएत अछी जे प्रेमसँ परिपूर्ण होए आ ई नामक पुरुषके नौ विशेषतासभ अछी: बुद्धिमत्ता, सकेन्द्रित, परिश्रमी, रूपवान, स्वास्थ्य, आकर्षकता, सफलता, आदर आ शर्त रहित प्रेम।


text:
RAAKHI KE LAAJ: FILM ON LOVE & AFFECTION BETWEEN SIBLINGS
नारी सशक्तिकरण आ भाय-बहिनक अटूट बंधन, प्रेम आ स्नेह पर
आधारित सामाजिक ओ परिवारिक फ़िल्मक निर्माण बड्ड कम्मे भेल अछि। बहुत दिनसं एहि
प्रकारके फ़िल्मक खगता छल।मुदा एहि कमीके निराकरण करबाक
उद्देश्यसं मैथिली सिनेप्रेमीक बीच एकटा सुन्नर मैथिली फ़िल्म आबि रहल अछि जकर नाम
अछि “राखी के लाज”।
आनन्द फ़िल्म्स प्रोडक्शन हाउस केर बैनरक अधीन
सुरेश मंडल द्वारा निर्मित फ़िल्म “राखी के लाज”क निर्देशन केने छैथ समस्तीपुर जिलाक दशौथ
गामवासी
युवा मैथिल निर्देशक नरेश मंडल । फ़िल्मक पटकथा आशुतोष सागर लिखने छथि। राम रसिला,
आशुतोष सागर, नरेश मंडल, मंजु श्री दुबे, कंचन सिंह, सोनी, मोहन झा, सुश्मिता, जय
कृष्णा दत्ता, राम सकल महतो अभिनित एहि फ़िल्ममे संगीत देने छैथ मनिष, रोहित आ प्रमोद।
गीतक बोलके स्वर देने छैथ मनीषा विस्वास, मनीष नंदन झा, चंदन चंदन आसियाना, डॉली
रानी, सोहेल सुल्तान, सोनी, पारस मनी, धरमवीर झा, आ सुष्मा झा। पवन मिश्राक
सिनेमेटोग्राफ़ी ठीक ठाक बुझना जा रहल अछि। 2015मे शुरु भेल एहि फ़िल्मक शूटिंग समस्तीपुर, मधुबनी, दरभंगा, सहरसा आदि जेहन प्रसिद्ध स्थान पर कएल गएल अछि।
“राखी के लाज”क प्रमोशन टीजर जारी भs गेल अछि।प्रमोशन टीजर देखलाक बाद ई लगैत अछि
जे किछु तकनीकी कमी आ साउण्ड संबंधी त्रुटिके छोड़िकए ई फ़िल्म ठीक- ठाक अछि। अप्पन
भाषाक फ़िल्म रुपी लड्डू कतबो टेढ मेढ होउ, मनोरंजनक स्वाद मीठगरे होयत छैक।
“राखी के लाज” जल्दिये रीलीज होमय बला अछि। फ़िल्मक सफ़लताक
लेल शुभकामना आ फ़िल्मसं जुड़ल सबलोकिनकें अप्पन भाषा मैथिलीमे फ़िल्म बनेबाक लेल
हृदयसं धन्यवाद !


text:
घोड़ाघाट उपजिला
घोड़ाघाट उपजिला, बंगलादेशक एक उपजिला छी,[१] जे बंगलादेशमे तृतीय स्तरक प्रशासनिक अञ्चल होइत अछि (जिलाक अधीन) ।[२] ई रङ्गपुर विभागक दिनाजपुर जिलाक एक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र अछि, आ अधिकांश आबादी ग्रामीण इलाकासभमे बैसैत अछि ।
जनसाङ्ख्यिकी[सम्पादन करी]
एतयक आधिकारिक स्तरक भाषासभ बङ्गला भाषा आ अङ्ग्रेजी अछि । तथा बंगलादेशक कोनो भी अन्य क्षेत्र जका अछि, एहि ठामक प्रमुख मौखिक भाषा आ मातृभाषा बङ्गला अछि । बङ्गाली छोडि अङ्ग्रेजी भाषा सेहो बहुतो लोकसभद्वारा जानल आ समझल जाइत अछि, जबकि सांस्कृतिक आ ऐतिहासिक निकटता तथा भाषासभक समानताक कारण, बहुतो लोक सीमित मात्रामे हिन्दुस्तानी (हिन्दी/उर्दू) सेहो समझैमे सक्षम अछि ।[३] एतय बहुसंख्यक धर्म, इस्लाम अछि, जबकि प्रमुख अल्पसङ्ख्यक धर्म, हिन्दू धर्म अछि । रङ्गपुर विभागमे, जनसाङ्ख्यिकीक रूप सँ, इस्लामक अनुयाई, आबादीक औसतन करीब ८८% अछि, जबकि शेष जनसङ्ख्या प्रमुखतः हिन्दू धर्मक अनुयाई अछि । ई मुख्यतः ग्रामीण क्षेत्र अछि, आ अधिकांश आबादी ग्रामीण इलाकासभमे रहैत अछि ।[४]
अवस्थिति[सम्पादन करी]
घोड़ाघाट उपजिला बंगलादेशक उत्तरी सीमान्तसभमे स्थित, रङ्गपुर विभागक दिनाजपुर जिलामे स्थित अछि ।[५]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- उपजिलासभक सूची (पिडिएफ) (अङ्ग्रेजी)
- जिलानुसार उपजिलासभक सूची-लोकल गवर्नमेन्ट इन्जिनियरिङ डिपार्टमेन्ट, बंगलादेश
- http://hrcbmdfw.org/CS20/Web/files/489/download.aspx (पिडिएफ)


text:
करीब 30 सेकेंड तक महसूस कएल गेल.
नवका- पुरनका लेख सर्च करु...
भूकंप सं हिलल पूरा उत्तर आओर पूर्वी भारत
रवि दिन सांझ सवा 6 बजे के करीब पूरा उत्तर भारत आओर देश के पूर्वोत्तर इलाका भूकंप सं हिल उठल. भूकंपक केंद्र सिक्किम के राजधानी गंगटोक सं करीब 40 किलोमीटर दूर छल जे जमीन सं करीब 10 किलोमीटर अंदर छल.
शुरू मे तं अखन जानमाल के नुकसान के पता नहि चलल अछि. मुदा भूकंप काफी तगड़ा छल. एकर तीव्रता 6.8 बताएल जा रहल अछि. एहि भूकंपक झटका
करीब 30 सेकेंड तक महसूस कएल गेल.
करीब 30 सेकेंड तक महसूस कएल गेल.
एकर तीव्रता के बारे मे अहां एहि चीज सं जानि सकय छी जे भूकंप के केंद्र छल सिक्किम मे. मुदा दिल्ली-एनसीआर मे दफ्तर मे हमर सभक कुर्सी हिलल लागल.
शुरू मे तं भेल ओहिना हिल रहल अछि. मुदा बेसि हिलला पर सभ लोक अपन-अपन कुर्सी सं उठि एक दोसर सं पूछय लागलखिन्ह. सभ के तखन एहसास भेलन्हि जे ई भूकंपे अछि.
शुरू मे तं आएल जे बिहार-यूपी मे तेज भूकंप आएल अछि. तुरंत गाम फोन करलौं तं पता लागल जे झटका जोर सं छल. लोक सभ घर सं निकलि बाहर चलि अएलखिन्ह.
लोक सभ काम-धंधा छोड़ि बाहर आबि गेलखिन्ह. लोक सभ कतेक देर तक डर सं घर के अंदर नहि गेलखिन्ह.
हमर छोट भतीजी तं कानय लागल सभ के भागैत देखि. सभ लोक मे भूकंपे के चर्चा. जखन हमर फोन गेल तं हुनका सभ के पता चललन्हि जे दिल्ली तरफ सेहो भूकंप आएल छल.
ओ तं हम भूकंप अएला के तुरंत बाद गाम फोन करलौ ताही लेल फोन लागि गेल. मुदा ओहि के बाद नेटवर्क जाम भ गेल. दुनिया भर मे जेना –जेना लोक के पता चललन्हि ओ हाल-चाल लेबय लेल फोन करय लागलखिन्ह एहि से मोबाइल नेटवर्क सेहो ठप जकां भ गेल.
आब ई खबर लिखय तक फोन नहि लागि रहल अछि. बस ई मैसेज आबि रहल अछि जे संपर्क नहीं हो पा रहा है आ नेटवर्क बिजी के मैसेज आबि फोन डिसकनेक्ट भ जा रहल अछि.
भूकंप से पूर्वोत्तर भारत के सिक्किम संग असम... पश्चिम बंगाल... नेपाल... बिहार... झारखंड... उत्तर प्रदेश... दिल्ली सं लsक राजस्थान तक हिल गेल.
कहल जा रहल अछि जे सिक्किम तं भूकंप के झटका एतेक तेज छल जे बिजली कटि गेल. नुकसान के बारे मे बाद मे खबर लागत. भगवान सं मनाबिऔ जे जानमाल के नुकसान नहि भेल होए.
सदस्यता लें टिप्पणियाँ भेजें (Atom)


text:
रामपुर
रामपुर (उर्दू: رام پور) भारतक उत्तर प्रदेश राज्यक रामपुर जिलामे स्थित एकटा शहर एवम नगर महापालिका छी। ई मुरादाबाद एवम बरेलीक बीचम अछि | रामपुर नगर उपर्युक्त जिलाक प्रशासनिक केंद्र छी तथा कोसीक बायाँ किनार पर स्थित अछि। रामपुर नगर में उत्तरी रेलवेक स्टेशन सेहो छी। रामपुरक चाकू उद्योग प्रसिद्ध अछि। चीनी, वस्त्र तथा चीनी मिट्टीक बरतनक उद्योग सेहो नगरम अछि । रामपुर नगर में अरबी भाषाक एक महाविद्यालय अछि। रामपुर क़िला, रामपुर रज़ा पुस्तकालय आर कोठी ख़ास बाग़ रामपुरक प्रमुख पर्यटन स्थल सेहो अछि। रामपुर जगहक कुल क्षेत्रफल 2367 वर्ग किलोमीटर अछि। रामपुरक स्थापना नवाब फैजुल्लाह खानन अछि। ओ 1774-1794 धरि अहिठाम शासन केनेए छल।
सन्दर्भ सामग्रीसभ[सम्पादन करी]
- ↑ Azhar khan wins, Retrieved July 2012


text:
मानवीय संवेदना आ सामाजिक सरोकारकेँ अपन रचनाक माध्यमे जीवंतता प्रदान कएनिहार सामान्य जनचेतनाक प्रखर आ विलक्षण रचनाकार धूमकेतु, मैथिली साहित्याकाशमे एकटा समुज्ज्वल नाम अछि. धूमकेतुक जन्म वर्तमान मधुबनी जिलाक कोइलख गाममे 25 जनवरी 1932 ईस्वीकेँ भेल छलनि. हिनक मूल नाम भोलानाथ झा छलनि. हिनक पिताक नाम रमानाथ झा छलनि. 1955 ईस्वीमे पटना विश्वविद्यालयसँ अर्थशास्त्रमे स्नात्कोत्तर केलाक बाद ई दैनिक आर्यावर्तमे उपसंपादकक रूपमे काज कएलनि. 1957ई.मे धूमकेतु जनकपुर डिग्री कॉलेजमे अर्थशास्त्रक प्राध्यापक बनलाह आ एतय ओ 1973 ईस्वी धरि अर्थात करीब सोलह बरखधरि अपन सेवा देलनि.
जनकपुरमे हिनकर विद्वता आ बुद्धिप्रखरतासँ प्रभावित प्रशंसकक कमी नहि छल. कहल जाइत अछि जे जनकपुरमे अपन रहन-सहन आ उच्च ओ आधुनिक विचारक कारणेँ धूमकेतुकेँ प्रिंस कहल जाइत छल. 1973ई.मे किछु पारिवारिक कारणेँ ई जनकपुरसँ फिरि राजनगरमे विश्वेश्वर सिंह जनता कॉलेजमे प्राचार्यक रूपमे अपन सेवा देब प्रारंभ कएलनि जे 1975 ई.धरि चलल. फेर किछु दिन ई व्यक्तिगत आ पारिवारिक कारणेँ अध्यापनसँ दूर रहलाह आ 1980ई.मे काठमाण्डूक त्रिभुवन विश्वविद्यालक अर्थशास्त्र स्नात्कोत्तर विभागमे एसोसिएट प्रोफेसर बनलाह आ एतय 1984 धरि रहलाह. 1997मे ई पुनः जनकपुरमे मौद्रिक अर्थशास्त्रक प्रोफेसर बनि 1999धरि कार्यरत रहलाह. 6 अगस्त 2000ई.केँ हिनक देहावसान भऽ गेलनि. प्रगतिशील विचारधाराक कालजयी रचनाकार, कथाकार, उपन्यासकार आ कवि धूमकेतुक रचना संसार मैथिली साहित्यक अनमोल धरोहर अछि. हिनक रचनासभमे विद्रोही तेवरक संग सर्वहाराक पीड़ाक बेछप प्रस्तुति भेटैत अछि. धूमकेतुक समस्त रचना सामाजिक व्यवस्थाक विद्रूपता पर चोट करैत बुझाइत अछि. हिनक पहिल कथा "दीदी" 1952 ईस्वीमे तथा पहिल कविता "डाकपिन" 1956 ईस्वीमे प्रकाशित भेल. "अगुरबान आ अन्य कथा" (कथा संग्रह), "मोड़पर" (उपन्यास) आ "उदयास्त" (कथासंग्रह) प्रकाशित अछि. एकर अलाबे प्राप्त सूचनाक अनुसारें "रन-वने" (कथा संग्रह), "हम-अहाँ" (उपन्यास),"सन्निपात" (उपन्यास) आ एकटा कविता संग्रह अप्रकाशित अछि. 1965 ईस्वीमे आचार्य रमानाथ झा द्वारा संपादित "मैथिली नवीन गीत"मे तथा "किसुन" जी द्वारा संपादित "मैथिली नवकविता" जे कि 1971 मे प्रकाशित भेल अछि मे हिनकर रचना सेहो शामिल कएल गेल अछि. मैथिली साहत्यक एहि आदर्श साहित्यकारक आ सामाजिक चिंतककेँ, मिथिमिडिया हुनकर 82म जयंतीपर श्रद्धासुमन अर्पित करैत अछि. — चन्दन कुमार झा (संकलन सहयोग अंजय चौधरी)
जनकपुरमे हिनकर विद्वता आ बुद्धिप्रखरतासँ प्रभावित प्रशंसकक कमी नहि छल. कहल जाइत अछि जे जनकपुरमे अपन रहन-सहन आ उच्च ओ आधुनिक विचारक कारणेँ धूमकेतुकेँ प्रिंस कहल जाइत छल. 1973ई.मे किछु पारिवारिक कारणेँ ई जनकपुरसँ फिरि राजनगरमे विश्वेश्वर सिंह जनता कॉलेजमे प्राचार्यक रूपमे अपन सेवा देब प्रारंभ कएलनि जे 1975 ई.धरि चलल. फेर किछु दिन ई व्यक्तिगत आ पारिवारिक कारणेँ अध्यापनसँ दूर रहलाह आ 1980ई.मे काठमाण्डूक त्रिभुवन विश्वविद्यालक अर्थशास्त्र स्नात्कोत्तर विभागमे एसोसिएट प्रोफेसर बनलाह आ एतय 1984 धरि रहलाह. 1997मे ई पुनः जनकपुरमे मौद्रिक अर्थशास्त्रक प्रोफेसर बनि 1999धरि कार्यरत रहलाह. 6 अगस्त 2000ई.केँ हिनक देहावसान भऽ गेलनि. प्रगतिशील विचारधाराक कालजयी रचनाकार, कथाकार, उपन्यासकार आ कवि धूमकेतुक रचना संसार मैथिली साहित्यक अनमोल धरोहर अछि. हिनक रचनासभमे विद्रोही तेवरक संग सर्वहाराक पीड़ाक बेछप प्रस्तुति भेटैत अछि. धूमकेतुक समस्त रचना सामाजिक व्यवस्थाक विद्रूपता पर चोट करैत बुझाइत अछि. हिनक पहिल कथा "दीदी" 1952 ईस्वीमे तथा पहिल कविता "डाकपिन" 1956 ईस्वीमे प्रकाशित भेल. "अगुरबान आ अन्य कथा" (कथा संग्रह), "मोड़पर" (उपन्यास) आ "उदयास्त" (कथासंग्रह) प्रकाशित अछि. एकर अलाबे प्राप्त सूचनाक अनुसारें "रन-वने" (कथा संग्रह), "हम-अहाँ" (उपन्यास),"सन्निपात" (उपन्यास) आ एकटा कविता संग्रह अप्रकाशित अछि. 1965 ईस्वीमे आचार्य रमानाथ झा द्वारा संपादित "मैथिली नवीन गीत"मे तथा "किसुन" जी द्वारा संपादित "मैथिली नवकविता" जे कि 1971 मे प्रकाशित भेल अछि मे हिनकर रचना सेहो शामिल कएल गेल अछि. मैथिली साहत्यक एहि आदर्श साहित्यकारक आ सामाजिक चिंतककेँ, मिथिमिडिया हुनकर 82म जयंतीपर श्रद्धासुमन अर्पित करैत अछि. — चन्दन कुमार झा (संकलन सहयोग अंजय चौधरी)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
नवका- पुरनका लेख सर्च करु...
बिहार उत्सवक जोरदार तैयारी
बिहारक लोक सभ के ई पूरा हफ्ता मस्ती के रहत. होली के बादहुं लोक सभ पर उत्सवक रंग चढ़ल रहत. शनि...रवि 19-20 मार्च के होली के धमगज्जर... ओकर बाद सोम दिन पुआ-मलपुआ के बसिऔर... फेर मंगल दिन 22 तारीख के बिहार उत्सव के धूम.
मंगल दिन बिहार के बनला के 99 साल पूरा भ जाएत आओर राज्य सौंवा साल मे चलि जाएत. एहि अवसर पर राज्य मे तीन दिन तं मुख्य समारोह मनाएले जाएत...साल भर कई तरहक कार्यक्रम सेहो चलैत रहत.
बिहार पहिने अंग्रेजक जमाना मे बंगाल प्रेजिडेंसी के अंदर आबैत छल. 22 मार्च 1912 के बिहार के बंगाल प्रेजिडेंसी सं अलग करि देल गेल छल. बिहार बनय के एहि दिन बिहार दिवस मनाएल जाएत अछि.
बिहारक गौरव सं लोक के परिचित कराबय लेल मनाएल जा रहल ई उत्सव राज्य के अलावा देश-दुनिया मे सेहो मनाएल जाएत. देश -विदेश मे रहय वाला बिहारी आओर बिहार फाउंडेशन के लोक सभठाम बिहार उत्सव मनएताह.
एहि बेर सभ जिला के बिहार उत्सव मनाबए लेल सरकार के तरफ सं तीन-तीन लाख रुपया देल गेल अछि. एहि समारोह के दौरान कई तरहक कार्यक्रम सेहो कएल जाएत...लोककला...संस्कृति के प्रदर्शन कएल जाएत.
गाम-गाम...जिला-जिला मे कई तरहक प्रतियोगिता सेहो करायल जा रहल अछि. नाटक...कविता...कहानी सं लोक के बिहारी गौरव सं दू-चारि कराएल जा रहल अछि. एहि बेर पूरा राज्य मे 99 टा दीप सेहो जलाएल जाएत.
बिहार उत्सव के मुख्य कार्यक्रम राजधानी पटना के गांधी मैदान मे होएत. एहि के लेल काफी तैयारी कएल गेल अछि. एकर तैयारी कहि सकय छी एक तरह सं साल भर पहिने सं शुरू भ गेल छल.
गीतनाद के कार्यक्रम सेहो होएत. मैथिली... भोजपुरी...मगही के अलावा हिंदी के सांस्कृतिक कार्यक्रम सेहो राखल गेल अछि. मनोरंजन के लेल तीन दिन तक एकदम टंच व्यवस्था अछि.
पटना के एस.के. मेमोरियल हॉल आओर दोसर ऑ़डिटोरियम... रंगशाला मे सेहो कार्यक्रम भ रहल अछि. अपन मनपसंद बिहारी कलाकार सभ के अहां जमि कs मजा लs सकय छी.
गांधी मैदान मे बिहारी खान-पान के सेहो स्वाद लs सकय छी. जतेक बिहार व्यंजन अछि सभ मिल जाएत एहि तीन दिन मे खाय-पीबय लेल. होली के खुमार एहि बेर जल्दी नहि उतरत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
जन्म दिनक उत्सव कतेक उचित?
२००२ में पहिल बेर दरभंगा सं बाहर एलहुं – पटना आ ओतय स दिल्ली– ओतय देखलिऐ लोक सभ अपन जन्मदिन के उत्सव मनाब के लेल कतेक बताह रहैत छै.
हमर मानब जे कोनों व्यक्ति के अपन जन्मदिन मनेबाक अधिकार नहिं छै. जन्म ल क अहाँ की क लेलहुं? जन्म त कुकुर, बिलाई, कीड़ा मकरा सभ लेत अछि – त की ओ सभ अपन जन्मदिन मनाबय?
हमर मानब जे अहाँ समाज के किछु दियौ – आ समाज अहाँ के योगदान के मानैत अहाँ के जन्मदिन मनाबय त अहाँक जन्म लेब सफल भेल. हां अहि दिन भगवान के आ माता-पिता के धन्यवाद दियौन्ह आ आशीर्वाद ली जे एतेक शक्ति होय जे जन्मदाता के सुख द सकियन्ही आ संगहि जे समाज एतय धरि पहुँचेलक – हुनका सभ लेल किछु क सकी.


text:
ⓘ ग्याङ्स अफ वासेपुर
ग्याङ्स अफ वासेपुर अनुराग कश्यप द्वारा निर्मित आ निर्देशित, आ कश्यप आ जीशान कादरी द्वारा लिखित २०१२ क भारतीय दु-भाग अपराध चलचित्र छी । चलचित्रमे मनोज बाजपेयी, नवाजुद्दीन सिद्दीकी, हुमा कुरैसी, ऋचा चड्ढा आ तिग्मांशु धूलिया प्रमुख भूमिकासभमे छी ।
1. कलाकार
- जीशान कादरी डिफाइनाइट खान, सरदारक तेसर पुत्रक रूपमे
- अनुरीता झा शमा परवीन, दानिशक पत्नी आ सुल्तानक बहिनक रूपमे
- राजकुमार राव शमशाद आलमक रूपमे
- विपिन शर्मा एहसान कुरैशी, सुल्तानक चाचाक रूपमे
- पंकज त्रिपाठी सुल्तान कुरैशी, सरदारक दुश्मनक रूपमे
- रीमा सेन दुर्गा, सरदारक दोसर पत्नीक रूपमे
- मुरारी कुमार गुड्डूक रूपमे
- जयदीप अहलावत शाहिद खान, खान परिवार के कुलपतिक रूपमे
- आदित्य कुमार बाबू "बबुआ/पर्पेन्डिकुलर" खान, सरदारका चारिम पुत्रक रूपमे
- मनोज बाजपेयी सरदार खान, शाहिद खानक पुत्रक रूपमे
- नवाजुद्दीन सिद्दीकी फैजल खान, सरदारक दोसर पुत्रक रूपमे
- तिग्मांशु धूलिया रामधीर सिंह, आपराधिक सह राजनीतिज्ञक रूपमे
- यशपाल शर्मा समसामयिक गायकक रूपमे अतिथि उपस्थिति
- सत्य आनंद जेपी सिंह, रामधीरक पुत्रक रूपमे
- पीयूष मिश्रा नसीरक, सरदारक चाचाक रूपमे
- जमील खान असगर खान, सरदारक चचेरे भाईक रूपमे
- विनीत कुमार सिंह दानिश खान, सरदारक सबसँ बड्का पुत्रक रूपमे
- ऋचा चड्ढा नगमा खातून, सरदारक पहिल पत्नी रूपमे
- हुमा कुरैसी मोहसिना हामिद, फैजलक पत्नीक रूपमे


text:
विकिपिडिया:शीघ्र मेटबैक आधार
शीघ्र मेटबैक आधार एकमात्र बात जनाबैत अछि जाहिमे प्रबन्धकसभ बिना कोनो आम सहमति तथा मेटबैक वार्तामे समय बर्बाद नैकरि विकिपिडियाक कोनो पृष्ठ अथवा मिडियाके तुरून्त मेटाए सकैत अछि। एतय नीचा तय कएल गेल नियम तथा मापदण्डसभक आधारमे मात्र पृष्ठ अथवा मिडियाके मेटाएल जा सकैत अछि।
मेटाएल पृष्ठसभ घुमाएल जाए सकैत अछि मुदा प्रबन्धकसभद्वारा मात्र एहिकारण अन्य मेटबैक आधार पृष्ठ हटाबैक ट्याग लागिगेल पृष्ठ आ ओहि उपर कएल सहमतीय वार्ताद्वारा कएल जाइत अछि। शीघ्र मेटबैक आधारक मुख्य उद्देश्य मेटबैक पृष्ठ अथवा मिडियाक वार्तामे लागैवला समयक बचत करनाए छी।[१]
प्रबन्धकसभ कोनो पृष्ठ अथवा मिडियाके मेटबै सँ पहिने नियम तथा मापदण्ड अनुसार भेल नैभेल बातके ध्यान देबए पडत। यदि कोनो पृष्ठ तुरन्त अथवा किछ दिन पहिने मेटबैक वार्तासँ सफलतापूर्वक निकलैमे सफल भेल अछि तँ तेहन पृष्ठके भविष्यमे प्रतिलिपि अधिकार उल्लङ्घन वा तय कएल नियम बमोजिम कोनो नियम नतोडला धरि ओहन पृष्ठके नै मेटाबी। मेटबैक आधारक मापदण्डसभ नीचा तय कएल गेल अछि। कहियोकाल योगदानकर्तासभ कोनो पृष्ठको निर्माण बहुतेक सम्पादनद्वारा करैत अछि ताहिकारण प्रबन्धकसभ कोनो नयाँ अपूर्ण पृष्ठ निर्माण भेला तुरन्तबाद नै मेटबैक चाही।
मापदण्डक सूची[सम्पादन करी]
सामान्य[सम्पादन करी]
ई मापदण्ड कोनो प्रकारक विकिपिडिया पृष्ठमे लागू भऽ सकैत अछि जाहि अन्तर्गत लेख, अनुप्रेषण, प्रयोगकर्ता पृष्ठ, फाइल आदी समावेश रहल अछि ।
सा१. सर्वाधिकार उल्लङ्घन[सम्पादन करी]
ई मापदण्ड ओहन पृष्ठसभ उपर लागू होइत अछि जे पृष्ठ पूर्णतया सर्वाधिकार उल्लङ्घन कऽ रहल होए वा अर्थहीन आ अस्पष्ट सामग्रीसँ भरल होए ।
- {{Db-g1}}, {{Db-nonsense}}
सा२.परिक्षण पृष्ठसभ[सम्पादन करी]
ई नियम परिक्षण करैक लेल निर्माण कएल पृष्ठ वा अन्य विकिपिडिया कार्य प्रयोजन करैकलेल बनाएल गेल मुदा काम समाप्त भेला बादो वा काम नैलागैवला पृष्ठसभ उपर लागू होइत अछि ।
सा३. पूर्ण बर्बरता आ धोखापूर्ण[सम्पादन करी]
ई नियम धोखापूर्ण आ गलत जानकारी समावेश करि बनाएल पृष्ठसभ उपर लागू होइत अछि ।
- {{Db-g3}}, {{Db-vandalism}}, {{Db-hoax}}
सा४. बातचित करि मेटाएल पृष्ठक पुनर्निर्माण[सम्पादन करी]
समुदायद्वारा बातचित करि मेटाएल आधारहीन पृष्ठ वा बिना आधार पुनर्निर्माण कएल पृष्ठसभ उपर ई मापदण्ड लागू होइत अछि ।
सा५. निषेधित वा अवरोधित प्रयोगकर्ताद्वारा पृष्ठ निर्माण[सम्पादन करी]
ई मापदण्ड विकिपिडियाक निषेधित वा अवरोधित प्रयोगकर्ताद्वारा कएल पृष्ठ निर्माण उपर लागू होइत अछि ।
सा६. प्राविधिक मेट्ने आधार[सम्पादन करी]
ई मापदण्ड विवादहीन पृष्ठसभ उपर लागू होइत अछि जना:
- खाली श्रेणीसभ
- बहुविकल्पी पृष्ठ जे एक वा कोनो भी अन्य पृष्ठसँ नै जुडल अछि
- अनुप्रेषित खाली पृष्ठ
- महत्वहीन पृष्ठ वा गलत नामपद
- खाली आकृति
- विकिमिडिया कमन्समे पहिनेसँ ओहि नामसँ रहल फाइलउपर अनुप्रेषण
- {{Db-g6|rationale=कारण}}, {{Db-copypaste|स्थानान्तरित होमएवला पृष्ठक नाम}}, {{Db-disambig}}, {{Db-move|स्थानान्तरित होमएवला पृष्ठको नाम|कारण}}, {{db-error}}, {{Db-redircom}}
सा७. लेखकद्वारा पृष्ठ मेटबैक अनुरोध[सम्पादन करी]
पृष्ठ निर्माण कएनिहार लेखक स्वयं निक नियत राखि यदि अपन पृष्ठ मेटबैक अनुरोध करत तहन ई मापदण्ड अनुसार पृष्ठ मेटाएल जा सकैत अछि संगे पृष्ठ खाली करि अनुप्रेषित कएल गेल अछि तखनो याह मापदण्ड अनुरूप पृष्ठके मेटाएल जा सकैत अछि ।
- {{Db-g7}}, {{Db-author}}, {{Db-blanked}}, {{Db-self}}
सा८. आधारहीन पृष्ठ या मेटाएल पृष्ठ[सम्पादन करी]
ई मापदण्ड अन्तर्गतक पृष्ठसभक उदाहरणसभ वार्तालाप पृष्ठ, बिना मूल पृष्ठक उप पृष्ठ, बिना चित्रक चित्र पृष्ठ, अमान्य लक्ष्यमे अनुप्रेषित पृष्ठ, आधारहीन लक्षित कएल बनाएल पृष्ठ, त्रुटीपूर्ण शीर्षकसभ रहल अछि ।[२]
- {{Db-g8}}, {{Db-imagepage}}, {{Db-redirnone}}, {{Db-subpage}}, {{Db-talk}}, {{Db-templatecat}}
सा९. कार्यालय प्रतिक्रिया[सम्पादन करी]
विकिमिडिया फाउन्डेसन कार्यालय ई अधिकार सुरक्षित राखने अछि । ई मापदण्ड अन्तर्गत विशेष परिस्थितिमे कोनो पृष्ठके मेटाएल जा सकैत अछि ।
सा१०. धम्की, गाली गलौंच, वाहियात लेख्न शैली भेल पृष्ठ[सम्पादन करी]
कोनो जीवित व्यक्तिक जीवनी वा उल्लेखनीय विषयसँ सम्बन्धित लेख निर्माण करि, आक्रमण करि दुर्व्यवहार करवाक प्रयास भेल स्थितिमे ई मापदण्ड अन्तर्गत पृष्ठके शीघ्र मेटाएल जा सकैत अछि । पृष्ठ जहिमे धम्की, गाली गलौंच, वाहियात आ ओसभसँ सम्बन्धित विषय या किछ अन्य रूपरेखाक शोषण करैत अछि तथा बिना कोनो धारणा राखि निर्माण कएल गेल होइत ।
- {{Db-g10}}, {{Db-attack}}, {{Db-attackorg}}, {{Db-personal attack}}, {{Db-negublp}}
सा११. अनावश्यक प्रचारबाजी वा प्रसार[सम्पादन करी]
ई मापदण्ड एहन पृष्ठसभ उपर लागू होइत अछि जे प्रचार करिक लेल निर्माण कएल गेल होइत आ आधारभुत रूपमे पुनर्लेखन करि सुधारल नै जा सकैत होए ।
- {{Db-g11}}, {{Db-promo}}, {{Db-spam}}, {{Db-spamuser}}, {{Db-spamuser-sandbox}}
सा१२. प्रतिलिपि अधिकार उल्लङ्घन[सम्पादन करी]
ई मापदण्ड एहन पृष्ठसभ उपर लागू होइत अछि जे पृष्ठमे सीधा रुपसँ कोनो व्यावसायिक वेबसाइट, ब्लग अथवा पत्रिकासँ सामग्री कपी करि राखल होई ।
- {{Db-g12|url=स्रोत युआरएल}}, {{Db-copyvio|url=स्रोत युआरएल}}
- टिप्पणी: यदि आन कोनो सा१२ मे मापदण्ड जोड़क अवस्था अएलापर {{Db-multiple}} आकृतिक प्रयोग करवाक चाही जहिसँ प्रबन्धकवर्ग प्रतिलिपि अधिकारक अनुमतिमे समय बर्बाद नै करि पृष्ठ मेटाए सकै ।
- {{Db-multiple|g12|url=स्रोत युआरएल|अन्य मापदण्ड}}
सा१३. रोकल गेल पृष्ठ निर्माण प्रेषण[सम्पादन करी]
ई मापदण्ड अन्तर्गत त्याग कएल गेल वा पहिने सँ रोकिल पृष्ठ निर्माण भेलापर ई नियम लागू होइत अछि ।
सन्दर्भ सामग्रीसभ[सम्पादन करी]
- ↑ In this context, "speedy" refers to the simple decision-making process, not the length of time since the article was created.
- ↑ Note that new editors sometimes mistakenly start article drafts on talk pages that have no article. If you see this, move the draft to the draft space or to the user's userspace, making sure the new user is listed as author and not you.


text:
वर्तमानमें मिथिलाक धरती पर रहैत
फ़िल्ममें पहिचान बनेनिहार कलाकारक संख्यामें बृद्धि भS रहल
अछि जेकि अभिनयके इच्छुक युवा लोकनिके लेल बड्ड नीक बात अछि।
एहने कलाकारमें सं छैथ भोला चौधरी। मूलत: सुपौल जिलाक निर्मली गामके रहनिहार भोला
चौधरी जी एकटा उभरैत अभिनेता छैथ। अभिनयक शौक हुनका नैन्हपनहिसं छलैन आर स्थानीय
रंगमंचसं जुड़ि अपन अभिनय कला क्षुधाके तृप्त करयमें लागल लगलाह।
हुनकर अभिनय प्रतिभाके
देखि फ़िल्म निर्देशक अभिजीत सिंह जी अपन मैथिली फ़िल्म “ दुलरुआ बाबू ” (2005)में
अवसर प्रदान केने छलैथ आ एहि फ़िल्ममें हुनक दमदार अभिनयके बड्ड प्रशंसा भेटल छल।
अपन अभिनयक बल पर भोला जीके कयकटा मैथिली फ़िल्ममें काज करबाक अवसर भेटलनि। मनोजझाक “ सुहागिन” (मुख्य अभिनेताक दोस्तक भूमिका), “मायक कर्ज”, “चुटकी भ सेनूर”, संतोष
बादलक “ कखन हरब दुख मोर”, मुरलीधर द्वारा निर्देशित “ सजना के अंगना में सोलह
सिंगार” आदि हुनक अभिनित किछु फ़िल्मक नाम अछि। मैथिली फ़िल्मक अतिरिक्त, भोला जी
हिन्दी फ़िल्म “ कोयला माफ़िया”में सेहो अभिनय कय रहल छैथ जेकि जल्दिये प्रदर्शित
होयत। एहिके अतिरिक्त, भोला जी किछु आर अनाम फ़िल्ममें काज कय रहल छैथ।


text:
समस्तीपुर, मिथिला मिरर: समान काजक बदले समान वेतन, राज्य कर्मी दर्जा आ सेवा शर्त अविलंब लागू करबा सहित अन्य सत्रह सूत्री मांगक समर्थनमे मंगलदिन बिहार नगर प्रारंभिक शिक्षक संघ जिला इकाईके बैनर तर जिलाक नियोजित शिक्षक शहरमे मशाल जुलूस निकालि कए प्रदर्शन केलनि। अहि क्रममे स्थानीय कर्मचारी भवन सं जुलूसमे शामिल लोग शहरक मुख्य मार्ग होईत चीनी मिल चौक पहुंचल।
अहि सं पूर्व कार्यक्रमक नेतृत्व कय रहल संगठनक जिलाधक्ष रामचन्द्र राय लोककेँ संबोधित करैत कहलनि जे, समान काजक बदले समान वेतनमान शिक्षकक संवैधानिक मौलिक व लोकतांत्रिक अधिकार अछि। संघी सर्वोच्च न्यायालयके द्वारा कएल गेल अहि टिप्पणीके परिपेक्ष्यमे एकर प्राप्ति हेबा तक शिक्षक द्वारा संघर्ष जारी रहत
मौका पर वरीय जिला उपाध्यक्ष संजीव आर्य, रिजवान खातुन, शंभू कुमार सुमन, मो. फैसल आलम, सुमन कुमारी, अभय कुमार आजाद, राजाराम महतो, हरिमोहन चौधरी, रामनाथ कुमार, अमरनाथ चौधरी, राजीव कुमार, सुभाष कुमार राय, जय किशोर राय, मो. शब्बीर, मधुरेन्द्र झा, राज कुमार, कैलाश राय, अभिनव कुमार, आरती वर्मा, आमना खातुन, ममता कुमारी, बेबी कुमारी, संगीता कुमारी, सुनीता कुमारी, रंजना कुमारी, संजीव कुमार, पिंकी कुमारी, रामबालक राय, निवेदिता, रीना चौधरी, अनुजा कुमारी, सुषमा कुमारी, विजय शंकर शर्मा आदि लोक उपस्थित छलाह।


text:
नवका- पुरनका लेख सर्च करु...
आईआईटी आओऱ सुपर 30
इंडियन इंस्टीच्यूट ऑफ टेक्नोलॉजी...आईआईटी के रिजल्ट आबि गेल . आओर खुशी के बात ई अछि जे एहि बेर फेर बिहार के सुपर 30 के रिजल्ट सर्वोत्तम रहल. एहि बेर सेहो एहिठामक रिजल्ट शत -प्रतिशत रहल. एहिठामक तीसो के तीस छात्र आईआईटी गेट पास कs गेलाह. ई सभ भेल अछि आनंदजी के मेहनत के कारण. हुनका जतेक धन्यवाद देल जाउ कम होएत. सुपर 30 के पहिने आनंद कुमार जी आओर पुलिस अधिकारी अभयानन्द जी चलाबैत छलखिन्ह. मुदा पिछला साल अभयानन्द जी सुपर 30 सं अलग भ गेलखिन्ह. अलग भेलाह के बाद ओ अलग-अलग हिस्सा मे सुपर 30 जकां गरीब छात्र के पढ़ाबय लगलखिन्ह. बिहार मे कइटा सुपर 30 बना देलखिन्ह. सुपर 30 के कंसेप्ट पर आईआईटी के तैयारी कराबय लगलखिन्ह. एहि मे सं कइटा के सफलता रेट शत -प्रतिशत अछि. मुंगेर के रहमानी सुपर 30 मे शामिल 10 टा मे दसोटा छात्र सफल भेलाह . अहां के ई जानि के आओर खुशी होएत जे ई सभ गरीब परिवार के मुस्मिल छात्र छथिन्ह. एहि्ना पटना के त्रिवेणी सुपर के 15 टा मे से 15 टा छात्र पास भेलाह. भागलपुर के अंग सुपर 30 के 7 मे सं 5 टा ... गया के मगध सुपर 30 के 15 मे सं 14 टा आओर नालंदा के नालंदा सुपर 30 के 7 मे सं 4 टा छात्र सफल भेलाह. कुल मिलाकs 51 मे सं 48 टा छात्र पास भेलाह. एहि सफलता के श्रेय अभयानंद जी के जाए छनि. अगर आनन्दजीक सुपर 30 आओर अभयानंदजीक सुपर 30 दुनु के मिला देल जाए त कुल 78 टा छात्र सफल भेलाह. ई सभ गरीब परिवार के मेघावी छात्र छथिन्ह. हिनका सभ के शुभकामना.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिला राज्य के लेल धरना प्रदर्शन...
मिथिला राज्य बनाबय के मांग के लsक दिल्ली के जंतर-मंतर पर धरना प्रदर्शन कएल गेल. धरना-प्रदर्शन अखिल भारतीय मिथिला राज्य संघर्ष समिति के ओर सं कएल गेल. धरना पर बैसल लोक के कहनाय छलनि जे आजादी के ओतेक साल के बादो मिथिला क्षेत्र पिछड़ल अछि. इलाका के सम्पूर्ण विकास कs लेल अलग राज्य बनानाय एकदम जरूरी अछि. धरना पर समिति के राष्ट्रीय अध्यक्ष डॉ वैद्यनाथ चौधरी सेहो बैसल छलाह. हुनकर कहनाय छलन्हि जे अखन धरि कोनो सरकार मिथिलांचल के विकास पर ध्यान नहि देलक. आओर जखन धरि अलग राज्य नहि बनत हम सभ चैन सं नहि बैसब. लोक सभ बीच-बीच मे नारा सेहो लगाबैत छलाह जे भीख नहि अधिकार चाही... हमर हमरा मिथिला राज्य चाही. धरना के बाद राष्ट्रपति... प्रधानमंत्री के नाम सं ज्ञापन सेहो सौंपल गेल. एहिठाम करीब सय लोक जुटल छलाह.
दिल्लीए जका मधुबनी मे सेहो अलग मिथिला राज्य के लेल कलक्टर दफ्तर के सामने धरना देल गेल. अंतरराष्ट्रीय मिथिला राज्य संघर्ष समिति के राष्ट्रीय अध्यक्ष चुनचुन मिश्र व राष्ट्रीय महासचिव प्रो. उदय शंकर मिश्र के नेत्वृत मे सैकड़ों लोक धरना पर बैसलाह. हुनकर कहनाय छलनि जे अखन धरि सभ राजनेता सभ मिथिलाक उपेक्षा कएलाह. जकर कारण आई मिथिला मे विकास नहि दिखाएत अछि . लोक गरीबी... बेरोजगारी मे जीवय लेल मजबूर छथि. हर साल बाढ़ि कहल झेलए छथि.
मधुबनी के धरना मे सभ दलक लोक सभ छलाह. धरना के बाद कलक्टर के राष्ट्रपति के नाम सं एकटा ज्ञापन देल गेल. अंतर्राष्ट्रीय मैथिली परिषद के डॉ धनाकर ठाकुर जीक अनुसार 22 दिसम्बर के दिल्ली मे एकटा बड़का धरना के आयोजन कएल जाएत. ओहि सं पहिने देश भर मे छोट-छोट बैसार... धरना प्रदर्शन होएत रहत.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बिजली संकट सं बेहाल बिहार
बिहार मे बिजली संकट एकदम सं गहरा गेल अछि. एक तं भीषण गरमी... दोसर लाइन नहि. लोक सभ पसीने-पसीने भेल छथिन्ह.
मुख्यमंत्री नीतीश कुमार सेहो केंद्र के आगां परेशान छथिन्ह. केन्द्र सं जे बिजली के कोटा तय अछि ओकरा हिसाब सं बिहार के बिजली नहि देल जा रहल अछि.
एहि प्रचंड गरमी मे बिजली के मांग अछि करीब3 हजार मेगावाट. मुदा केंद्र के तरफ से मिल रहल अछि मात्र हजार...ग्यारह सय मेगावाट बिजली.
कोढ़ मे खाज ई जे बिहार सरकार के एहि हजार... ग्यारह सय मेगावाट बिजली मे सं इमरजेंसी सेवा के सेहो बिजली देबय पड़ैत अछि.
रेलवे...डिफेंस...नेपाल के करीब चारि सय मेगावाट बिजली चलि जाएत अछि. बचैत अछि 6 सं 7 सय मेगावाट बिजली.
आब सोचिऔ कहां तीन हजार मेगावाट के जरूरत आओर मिल रहल अछि आओर असल मे मिल रहल अछि सिर्फ 6...7 सय मेगावाट बिजली. एहि सं कि होएत... कि फोरन पड़त !
नीतीश जी जखन केंद्र सं कोटा बढ़ाबय लेल कहलखिन्ह त 80 मेगावाट बिजली बढ़ा देल गेल. मुदा एहि सं कि होएत. बढएला के संग बढ़ाएल बिजली मिलनाय सेहो जरूरी छै ना?
अगर बिहार के जतेक कोटा अछि ओतेको बिजली मिलत तं बिहार के लोक के आधा सं बेसि परेशानी दूर भ जाएत. मुदा केंद्र के कांग्रेसी...यूपीए सरकार के बिहार के कोनो फिक्र होए तखन नहि?
कांग्रेस के बिहार के सुधि सिर्फ चुनाव के समय मे लगैत अछि. सिर्फ भाषणबाजी करताह कांग्रेसी नेता सभ. एहि बेर तं कांग्रेसी नेता सभ के सफाया भए गेल छनि आगां साख बचाबय चाहय छथिन्ह तं पार्टी पॉलिटिक्स छोड़ि केंद्र पर बिजली के लेल दबाव बनयबाक चाही.
पिछला दिन एनडीए के एमपी सभ प्रधानमंत्री सं मिलल छलखिन्ह. बिजली पर चर्चा भेल. बिहार के कोटा बढ़ाबय... बेसि बिजली देबय के मांग कएल गेल.
मुदा मनमोहन सिंह जी सेहो एकदम सं लाचारे लागैत छथिन्ह. बिहार के नाम पर हिनका सभके कि भ जाए छैनि से नहि जानय.
पहिने एहन भेल छल जे अरुणाचल प्रदेश मे जे पनबिजली इकाई लगि रहल अछि ओहि मे सं बिहार के 6 सय मेगावाट बिजली देबय के बात कहल गेल... मुदा आब ओहि मे सेहो कटौती भ गेल अछि.
एम्हर बीच-बीच मे बरौनी... कांटी थर्मल पावर सं बिजली उत्पादन के ठप होए सं सेहो हाल खराब भ जाएत अछि.
बिहार सरकार के एकटा प्रोजेक्ट अछि डागमारा बिजली प्रोजेक्ट. मुदा एहि मे सेहो नेपाली पेंच फंसि गेल अछि. आब ई जतय बनय वाला छल ओहि सं करीब दस किलोमीटर हटि क बनत.
नीतीश जी जतेक उत्साह के संग दोबारा मुख्यमंत्री बनलाह...बिजली संकट हुनकर सभ कएल-धएल पर पानि फेर रहल अछि. लोक के गुस्सा बढ़ि रहल अछि.
राज् भरि मे धरना-प्रदर्शन भ रहल अछि. लोक के जीनाय मुश्किल भेल अछि. एहन मे सभ पार्टी के एमएलए... एमपी के केंद्र सरकार के पक्षपात पूर्ण रवैया के विरोध करबाक चाही.
ई पार्टी के मामला नहि अछि बिहार के अधिकार के मामला अछि. लोक के जेना होए...केंद्र सरकार के हुड़कयबाक चाही.
नहि होए तं सभ सांसद के दिल्ली मे अन्ना हजारे जकां अनशन पर बैसि जएबाक चाही. एहि सं केंद्र सरकार के सेहो किरकिरी होएत आओर दुनिया बिहार के परेशानी सेहो जानत.
मुदा सवाल अछि जे एहि गरमी मे एमपी साहेब सभ अपन एयरकंडीशन कमरा के छोड़ि धरना-प्रदर्शन लेल आगां अएताह? आम लोक के फिक्र ककरा अछि?
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text: दिनेश रसिया,साउन १५,सप्तरी । मिथिलमा स्टूडेन्ट युनियन नेपालदवारा सीतरीक अतिविकट आ टाप्के रुपमे रहल गोबरगाढाके बाढी पिडित बालबालिकाके राहत सामग्री सवरुप शैक्षिक सामग्री बितरण केलक अछि । श्री शारदा नि मा वि गोबरगाढाके प्राङगनमे वितरण क्याल गेल राहत सामग्री स्थानीयके रोहबरमे मिथिला स्टूडेन्ट युनियन नेपालके सदस्यसब अपने हातस विद्यार्थीके हाथधैर पह्चेलक अछि । जम्मा १ सय ७ गोटे विद्यार्थीके राहत वितरण क्यालगेल युनियनके रितेश मैथिल जानकारी देलैन । यातायातके साधन नै भेलासं युनियनके १० गोट युवासभ बोइकके लगभग २० हजारके शैक्षिक सामग्री वितरण केलक अछि । जाहिमे काँपी, कलम, पेन्सिल, चाउचाउ, साबुन, लगात अन्य सामग्री सब रहल छल । आदरनीय धिरेन्द्र प्रेमर्षी जीक विशेश सहयोग ५०००, प्रसतोता नेपालक दिस स प्रदान केलगेल ५००० लगायतके सहयो एकम्स्ट १०००० तत्काल उपलब्ध करौलैन तथा विदेशमे रहल युवा प्रकाश मैथिल दिससं ३१०० लगायत स्थानीय युवा सबके सहयोग स युनियन इ कार्य समपन्न केलक अछि ।


text:
नई दिल्ली । मैथिली क निर्देशक आ मैलोरंग क संस्थापक प्रकाश झा कए दिल्ली सरकार ‘’बिहार सम्मान’’ स सम्मानित केलक । हुनका ई पुरस्कार दिल्ली मे मैथिली कला संस्कृति क विकास आ स्थापना लेल देल गेल । बिहार सम्मान समारोह मे दिल्ली क मुख्यमंत्री आ बिहार क मुख्यमंत्री मुख्य अतिथि क रूप मे उपस्थित छलाह । बिहार सम्मान समारोह मे मैथिली क इ पहिल पुरस्कार छल । एहि पुरस्कार मे हुनका एकटा शॉल आ एकटा शील्ड प्रदान कैल गेल ।
ज्ञात होए कि प्रकाश झाजी दिल्ली मे मैथिली लोक रंग ( मैलोरंग ) क स्थापना मैथिली नाटक कए एकटा नव आयाम देलक अछि । दिल्ली क श्रीराम सेंटर स लए कए कमानी ऑडिटोरियम धरि मैथिली नाटक क प्रस्तुति कए दर्शक क दिल जीती लेने छल । प्रकाश झा कए एहि से पहिने आर कैकटा पुरस्कार सेहो विभीन्न कार्यक्रम क मादे भेट चुकल छल । इसमाद परिवार हुनकर एहि उपलब्धि पर सेहो बधाई दैत अछि ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
सम्राट अशोक
अशोक (राज्यकाल ईसापूर्व २७३-२३२) प्राचीन भारतमे मौर्य राजवंशक चक्रवर्ती राजा छल । उनकर मौर्य राज्य उत्तरमे हिन्दुकुशक की श्रेणीसँ लके दक्षिणमे गोदावरी नदीक दक्षिण तथा मैसूरतक तथा पूर्वमे बंगालसँ पश्चिममे अफगानिस्तान तक पुगल छल। ई ओही समयतक के सबसँ पैग भारतीय साम्राज्य छल। सम्राट अशोक अपन विशाल साम्राज्यक बढिया आ कुशल प्रशासन तथा बौद्ध धर्मक प्रचारक लेल जानल जाइत अछि।
जीवनक उत्तरार्धमा अशोक भगवान गौतम बुद्धक भक्त भेल आ ओही स्मृतिमे ओ एकटा स्तम्भ खडा करि देलक जे आई तक नेपालमे उनकर जन्मस्थल - लुम्बिनी मे मायादेवी मन्दिरक बगलमे अशोक स्तम्भक रुपमे देख सकैत छी। ओ बौद्ध धर्मक प्रचार भारत लगायत श्रीलंका, अफगानिस्थान, पश्चिम एसिया, इजिप्ट तथा ग्रीकमे सेहो करेलक।
आरम्भिक जीवन[सम्पादन करी]
अशोक मौर्य सम्राट बिन्दुसार तथा रानी धर्माक पुत्र छल। कहल जाइत अछि कि धर्मा एकटा ब्राह्मणक बेटी छल । एक दिन ओ स्वप्न देखलक कि उनकर बेटा एकटा पैग सम्राट बनत । ओकर बाद उनका राजा बिन्दुसार अपन रानी बनेलक। जब कि धर्मा कोनो क्षत्रिय कुलसँ नै छल तसर्थ उनका राजकुलमे कोनो विशेष स्थान प्राप्त नै छल। अशोकक बहुत भाई-भैया (सौतेली)-बहीन छल। बाल्यकालमे ओ सभमे कडा प्रतिस्पर्धा होइत छल। अशोकक बारेमा कहल जाइत अछि कि ओ बाल्यकालसँ सैन्य गतिविधिसभमे प्रवीण छल।


text:
नवका- पुरनका लेख सर्च करु...
शिक्षाकर्मी जेल भेजल गेलाह
ललित नारायण मिथिला विश्वविद्यालय कैम्पस में आंदोलनरत 25 बर्खास्त शिक्षाकर्मी के गिरफ्तार करि 14 दिन के लेल जेल भेज देल गेल अछि. विश्वविद्यालय के बर्खास्त 283 शिक्षक आओर कर्मचारी सभ के जबरन धरनास्थल सं हटाएल गेल. डीएसपी आओर एसडीओ के अगुवाई में हिनका सभ के अहिठाम सं हटा देल गेल आ विरोध करय वाला के 31 जुलाई तक जेल भेज देल गेल. हिनका सभ पर सरकारी कामकाज में बाधा पहुंचाबय आओर विश्वविद्यालय कर्मी के संग अभद्रता के आरोप लगाएल गेल अछि. करीब मास पहिने दिन 20 जून के महाराजा लक्ष्मेश्वर सिंह मेमोरियल कॉलेज दरभंगा आओर झूमक महासेठ धर्मप्रिय लाल महिला कॉलेज मधुबनी के 283 शिक्षाकर्मी के बर्खास्त कए देल छल. जकर बाद सं बर्खास्त शिक्षाकर्मी विश्वविद्यालय मुख्यालय पर ताला जड़ि घेरा डालो-डेरा डालो आंदोलन पर छलाह. तहिआ सं विश्वविद्यालय के कामकाज ठप छल. परीक्षा सेहो नहिं भs सकल. परीक्षा समय पर नहिं भेला सं सेशन पिछड़ि गेल अछि. गिरफ्तारी के बाद सं विश्वविद्यालय में आब फेर सं पहिने जकां कामकाज शुरू भ गेल अछि.
सदस्यता लें टिप्पणियाँ भेजें (Atom)


text:
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
नौकरी की भेटल अपनापन छूटल।
नेह डूबल वचन केर आशा टूटल।
दोस्त यार कतऽ गेल, नव लोक अपन भेल।
रही गाम केर बुधियार, एतऽ बलेल।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
आयल पाबैन तिहार गाम जाय के विचार।
घर मे चर्चा जे केलहुँ भेटल फटकार।
नहि नीक कुनु रेल, रहय लोक ठेलम ठेल।
कनिया कहली जाऊ असगर, आ बन्द करू खेल।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
की कहू मन के बात छी पड़ल काते कात।
लागल छाती पर आबि कियो राखि देलक लात।
घर लागय अछि जेल, मुदा करब नहि फेल।
नया रस्ता निकालत, सुमन ढ़हलेल।।
हमर गाम छूटि गेल, पेट भरवाक लेल।
भूख लागल अछी एखनहुँ, उमरि बीत गेल।।
-श्यामल सुमन, जमशेदपुर


text:
सहरसा-
1. सहरसा के स्टेडियम ग्राउंड मे उद्योग मेला शुरू भेल. मेला मे नब -नब चीज के देखय लेल लोक के भीड़ आबि रहल अछि. सभ सं बेसि भीड़ कृषि विभाग के स्टॉल पर देखाय पड़ि रहल अछि.
2. बिहार के उद्योग मंत्री दिनेशचन्द्र यादवजीक कहनाय छनि जे बैजनाथपुर पेपर मिल छह मास के भीतर चालू करि देल जाएत . एकरा लेल सरकार के तरह सं झंडा देखा देल गेल अछि आओर मिल के लेल जरूरी उपकरण...कल-पूर्जा जुटाबय के तैयारी सेहो शुरू भs गेल अछि . मंत्रीजी के इहो कहनाय छलन्हि जे सहरसा मे जल्दीए एकटा बड़का औद्योगिक प्रांगण स्थापित कएल जाएत.
समस्तीपुर-
राजेन्द्र कृषि विश्वविद्यालय के फ्लैक्स हाउस मे दु दिनक मधु मेला शुरू भेल. ई मेला शुक्र आओर शनिदिन चलत. मेला मे मधुमक्खी पालन के कइटा स्टॉल लगाएल गेल अछि.
भागलपुर-
भागलपुर मे पुसा के तर्ज पर एकटा नबका कृषि विश्वविद्यालय खोलल जाएत. एहि पर करीब 350 करोड़ रुपया खर्च होएत. एकर घोषणा मुख्यमंत्री नीतीश कुमार अपन विकास यात्रा के क्रम मे कएलखिन्ह.
झंझारपुर-
बिहार के आपदा प्रबंधन राज्यमंत्री नीतीश कुमार के कहनाय छनि जे झंझारपुर मे राष्ट्रीय स्तर के स्टेडियम बनत. स्टेडियम मे ओ सभ सुविधा रहत से राष्ट्रीय स्तर के स्टेडियम मे होएत अछि.
दरभंगा-
अपन मांग के लs क बिहार राज्य विश्वविद्यालय आओर महाविद्यालय कर्मचारी महासंघ के आह्वान पर राज्य के 9 विश्वविद्यालय के सभटा शिक्षकेतर कर्मचारी सामूहिक अवकाश पर रहताह.


text: पटना। मुख्यमंत्री नीतीश कुमार कहला अछि जे अगिला तीन चारि साल मे पटना क भांति भागलपुर, गया, मुजफ्फरपुर आ दरभंगा सेहो एकटा पैघ आ विकसित शहर बना देल जाएत। ओ शहरी विकास क 10टा योजना क शुभारम्भ केलाक बाद अधिकारी कए संबोधित करि रहल छलाह। एहि योजना पर 617.38 करोड़ व्यय होएत। ओ अधिकारी स आग्रह केला जे तीन-चारि वर्ष मे एहि शहर सबहक क सूरत एहन बदलि देल जाए जे लोक अपन शहर कए विकसित कहि सकथि। सड़क क मामला मे एहन देखा रहल अछि। ओ कहला जे एहन योजना तैयार करू जाहि स 3-4 साल मे नव इलाका ठीक स बनए। एहि पर एखने स अमल शुरू हेबाक चाही। शहरक फैलाव क संबंध में एहि वर्ष क अंत तक कानून बनि जेबाक चाही आ नीति निर्धारित भ जेबाक चाही, ताकि एकरा अगिला साल स लागू करि देल जाए। ओ कहला जे आब प्रशासन मे जड़ता टूटबाक चाही। शहर क विकास क कार्य प्रारम्भ भ गेल त रुकबाक नहि चाही। मुख्यमंत्री क अनुसार एखन हर साधन सम्पन्न व्यक्ति क चाहत अछि जे पटना शहर मे हुनकर एकटा घर हुए। एकरा लेल ओ पैघ दाम चुका कए फ्लैट बुक करा रहल छथि। मुख्यमंत्री क अनुसार शहरक विकास क मतलब केवल आवासीय सुविधा उपलब्ध करायब नहि हेबाक चाही, बल्कि शिक्षा ,व्यवसाय, उद्योग , चिकित्सा सुविधा ,पार्क सहित सबटा गतिविधि कए गति भेटबाक चाही। ओ कहलथि जे एहि मामला मे बिहार कए उत्तरप्रदेश स सीखबाक चाही। ओहि ठाम क लोक मात्र लखनऊ नहि दौडैत छथि, बल्कि अन्य शहर मे सेहो रहबाक नीक व्यवस्था अछि। शहरी विकास क योजना कए बिहार राज्य शहरी आधारभूत संरचना विकास निगम लिमिटेड (बुडको) क माध्यम पूर्ण कैल जाएत। राज्य मे पहिल बेर नगर विकास विभाग क योजना कए लागू करबा लेल निगम क गठन भेल अछि। समारोह क मुख्य अतिथि उप मुख्यमंत्री सुशील कुमार मोदी कहला जे लोक कए भ्रम होएत जे इ व्यवस्था केन्द्र क अछि। ओ स्पष्ट केलाह जे विभिन्न योजना मे केन्द्र क अंशदान 50 प्रतिशत , 70 प्रतिशत आ कोनो मे 80 प्रतिशत अछि। योजना सब मे एकटा हिस्सा राज्य सरकारक सेहो होइत अछि।


text:
घान्द्रुक
घान्द्रुक नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी । कास्की जिलाक उत्तरमे अन्नपूर्ण पदयात्रा मार्गमे परैवाला घान्द्रुक पर्यटकीय सुन्दर ठाम छी । एहि गाविसमे रहल ऐतिहासिक तथा धार्मिक पर्यटकीय स्थलसभ मेश्रमवराह, तौजीवराह, पोज नेबवराह, कोटडाँडा, गुम्बा, ङयोवराह ताल आदि रहल अछि तथा माछापुच्छ्रे बेस क्याम्प, अन्नपूर्ण बेस क्याम्प आदि प्राकृतिक पर्यटकीय स्थलसभ छी। घान्द्रुक
धम्पुस
धम्पुस नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी। ई ठाममे ६२० टा घर अछि । एत पहुचक लेल पर्यटकसभ गाडिमे नै जाक पैदल जाएत अछि । ई ठाम अझ फिल्म सुटिङ्क लेल बहुत प्रसिद्ध अछि । एहि गाविसमे रहल ऐतिहासिक तथा धार्मिक पर्यटकीय स्थलसभ धम्पुसकोट, भुमे मन्दिर, नेवोताल वराह, सिद्घवराह मन्दिर आदि रहल अछि तथा पाराग्लाईडिङक लागि थाक डाँडा, तप्राङ मैदान आदि प्राकृतिक पर्यटकीय स्थलसभ छी।
पोखरा लेखनाथ महानगरपालिका
पोखरा लेखनाथ महानगरपालिका नेपालक गण्डकी प्रदेश स्थित कास्की जिलामे रहल महानगरपालिका आ प्रादेशिक राजधानी छी। वि.सं. २०५२ माघ १८ गते उपमहानगरपालिका घोषित पोखराकेँ सङ्घीय मामिला तथा स्थानीय विकास मन्त्रालयद्वारा वि.सं. २०७३ फागुन २७ गते महानगरपालिका घाेषणा कएल गेल छल। ई महानगरपालिकाका कूल क्षेत्रफल ४६४.२४ वर्ग किलोमिटर रहल अछि तहिना कूल जनसङ्ख्या ४,१४,१४१ रहल अछि। महानगरपालिकाक केन्द्र साबिक पोखरा उपमहानगरपालिका कार्यालय राखल गेल अछि । पाेखरा लेखनाथ महानगरपालिका, पोखरा उपमहानगरपालिका, लेखनाथ नगरपालिका, मौजा, चापाकोट, भदौरे तमागीक वडासभ, कास्कीकोट, माझठानाक वडासभ कालिकाक वडासभ आ पुरन्चौर गाउँ ...
लेखनाथ नगरपालिका
लेखनाथ नेपालक पश्चिमाञ्चल विकास क्षेत्रक गण्डकी अञ्चल, कास्की जिलाम अवस्थित नगरपालिका छी। पोखरा उपत्यकाको, पोखरा नगरक पूर्व दिशाम रहल लेखनाथ नगर कास्की जिला मे अछि। सात तालक शहरक नाम सँ परिचित लेखनाथमा बेगनास ताल,रुपा ताल,मैदी ताल,दिपाङ ताल, खास्टे ताल तालसभ रहल अछि द्रुततर रूपम जनसंख्या बढ रहल लेखनाथ पोखराक आवासीय क्षेत्रक रूपमा विकास भेल ज रहल अछि। हाल मात्र समुदायक पहलम निक अस्पताल निर्माण भेल अछि तहिना शिक्षक लेल क्याम्पस तथा विद्यालयसभ सेहो लेखनाथमा नगरम रहल अछि। लेखनाथमा नगरम लगभग ५४ हजार लोग बसोबास करैत अछि। लेखनाथ नगरक टेलीफोन कोड नम्बर ०६१ छी।
कन्याम
कन्याम पूर्वी नेपालक मनोरम पर्यटकीय केन्द्र छी । ई इलाम जिलाक सूर्योदय नगरपालिकामे अवस्थित अछि । मनोरम चायबारी भेल ई पर्यटकीय स्थलमे आन्तरिक तथा बाह्य पर्यटकसभके भीड लागैत अछि । ई पूर्वी नेपालक लोकप्रिय वनभोज स्थान सेहो अछि । झापा, मोरङ जिला, सुनसरी जिला लगायत तराईके विभिन्न जिला तथा नजदिकी देश भारतसँ सेहो गर्मीसँ ठण्डा पाबैलेल पैग सङ्ख्यामे लोकसभ एतय घुमैलेल आ वनभोज करैलेल एतय आबैत अछि । पर्यटनक लेल कन्याममे पिकनिक स्पट, दृष्यावलोकन, घोडचढी लगायतक सेवासभ उपलब्ध रहल अछि ।
रामारोशन क्षेत्र
रामारोशन क्षेत्र अछाम जिलाक रामारोशन गाउँपालिका अवस्थित पर्यटकीय क्षेत्र छी । बाह्र बण्ड, अठार खण्ड कऽ नामसँ प्रसिद्ध ई क्षेत्रमे बारह टा ताल आ अठार टा पैग पैग बाध अछि । प्राकृतिक दृष्टीकोण सँ अत्यन्त रमणीय ई ठाममे बारह प्रकारक राष्ट्रिय फूल लालीगुराँस आ नेपालक राष्ट्रिय पक्षी डाँफे पाएल जाएत अछि । बारह टा तालसभमे सभ सँ पैग ताल जिगाले ताल छी । जकर आकार अङ्ग्रेजी अक्षरक सी जका अछि ।
अन्तुडाँडा
अन्तुडाँडा इलाम जिलाक पर्यटकीय स्थल छी । इलाम जिलाक श्रीअन्तु आ सुलुबुङ नामक स्थानमे अवस्थित अन्तुडाँडा समुन्द्र सतहसँ करिब २,३२८ मिटरक उचाईमे रहल अछि । श्री अन्तु सेहो कहल जाइवाला ई ठाम पहुँचऽ कऽ लेल इलामक फिक्कल बजारसँ छिपिटार, सिद्धिखोला हिरुवा होइत करिब २ घण्टा -ट्याक्सीमे लागैत अछि । टेलिफोनक सुविधा लगायत भोजन आ बासक लेल सामान्य होटलसभक व्यवस्था अछि ।
काँक्रे विहार
काँक्रे विहार नेपालक एक प्राचीन सभ्यताक भग्नावशेष छी । सुर्खेत जिलाक लाटिकोइली गाविसमे अवस्थित ई स्थानमे बौद्ध धर्म सम्बन्धि पुरातात्विक भवन तथा विहारसभक भग्नावशेष भेटल अछि । कांक्रे विहार भग्नावशेष नेपालक सबसँ पैग भग्नावशेष अवस्थामे रहल बौद्ध विहार छी । काँक्रे विहार सुर्खेत क्षेत्रक तत्कालिन खश साम्राज्य अन्तर्गत रहल बात निर्विवाद सत्य अछि । खश साम्राज्यके बारेमे वस्तुगत अध्ययन करि इतिहासकारसभक बर्णन आ प्राचीन इतिहासके नकारल नै जाए सकैत अछि ।
गौरीशंकर हिमाल
गौरीशंकर हिमाल हिमाल नेपालक दोलखा जिला तथा चीनक सिमानामे अवस्थित हिमाल छी । ७१३४ कि.मी उंच ई हिमालसँ नेपालक प्रमाणिक समय निर्धारण कएल गेल अछि । हिन्दू धर्मावलम्बीसभकक अराध्यादेव शिव आ पार्वतीक प्रतिक मानल जाइवाला गौरीशंकर हिमाल धार्मिक आस्थाक कारणसँ आरोहण करैल प्रतिबन्ध अछि।
नगरकोट
नगरकोट काठमाडौं उपत्यका नजदिकक प्रसिद्ध रमणीय स्थल छी । ई स्थान काठमाडौंसँ ३२ किलोमिटर उत्तर-पूर्वमे आ भक्तपुर नगरसँ २० कि.मी. पूर्वमे अवस्थित रहल अछि । एतय सँ विश्वक सर्वोच्च शिखर सगरमाथाक रोमाञ्चक दृश्य देखल जा सकैत अछि । नगरकोट क्षेत्र हिमालयक कोखसँ निकलि सूर्योदयक दृष्यावलोकनक लेल सेहो प्रसिद्ध अछि ।
ल्होत्से हिमालय
लहोत्से विश्वक चारिम सभसँ पैग हिमाल छी । एकरासँ पैग सगरमाथा, के२ आ कञ्चनजङ्घा रहल अछि । ई हिमाल सगरमाथासँग जुडल छी । समुद्र सतहसँ ८,५१६ मिटरक उँचाईके अतिरिक्त मुख्य शिखरमे, ल्होत्से मध्य मे ८,४१४ मिटर आर ल्होत्से ८,३८३ मिटर रहल छी । ई नेपाल-तिब्बतक सिमानाक मध्यमे अवस्थित अछि । चीन आर नेपालक खुम्बु क्षेत्रक बीचमे ई हिमाल अवस्थित छी ।


text:
कोरोना वायरस कें रोकए लेल एखन देश मे 40 दिन सं लॉकडाउन अछि आ ई 3 मई क’ समाप्त भ’ सकैत अछि. गृह मंत्रालय संग साझा प्रेस वार्ता मे स्वास्थ्य मंत्रालय बतओलक जे 16 जिला मे पिछला 28 दिन सं कोनो केस सामने नै आयल अछि. जखन 3 जिला एहन अछि जतय कोनो कोरोना केस नै आयल अछि. गृह मंत्रालय कहलक जे लॉकडाउन केर दौरान देशक 80 फीसदी मंडी केर संचालन शुरू कएल जाएत.
स्वास्थ्य मंत्रालय कहलक जे 16 जिला मे पिछला 28 दिन सं कोनो केस सामने नै आयल अछि जखन 14 दिन मे 85 जिला मे कोरोनाक कोनो नबका केस सामने नै आयल अछि. 3 जिला एहनो अछि, जतय कोनो केस सामने नै आयल अछि.
स्वास्थ्य मंत्रालय केर संयुक्त सचिव लव अग्रवाल कहलनि, कोरोना कें ल’ मरीजक रिकवरी रेट बढि रहल अछि. एखन रिकवरी रेट 22.71 फीसदी भ’ गेल अछि. स्वास्थ्य मंत्रालय कहलक जे कोरोना मरीजक संख्या 27,892 भ’ गेल अछि. देश मे एखन धरि कोरोनाक 20,835 एक्टिव केस अछि जखन कि 6,184 लोक कोरोना सं ठीक भ’ चुकल अछि. पछिला 24 घंटा मे कोरोनाक एक हजार सं ज्यादा केस (1,396 केस) सोझां आएल. जखन कि एहि दौरान 381 मरीज ठीक भेल अछि.
स्वास्थ्य मंत्रालय इहो कहलक जे रेड और ऑरेंज जोन मे लगातार सतर्कता बरतल जी रहल अछि. यूपी-पंजाब केर एक-एक जिला सं 28 दिन बाद नव कोरोना केस सामने आयल अछि.
किछु गतिविधि केर इजाजतः गृह मंत्रालय
गृह मंत्रालयक प्रवक्ता पुण्य सलिला श्रीवास्तव कहलनि जे लॉकडाउनक दौरान किछु गतिविधि केर इजाजत द’ देल गेल अछि. किछु क्षेत्र मे छूट देल गेल अछि. देशक 80 फीसदी मंडी केर संचालन शुरू कयल जायत. जखन कि 60 फीसदी फूड प्रोसेसिंग शुरू भ’ गेल अछि. किसान लेल खरीद फरोख्त कें आसान बनाओल गेल अछि.
गृह मंत्रालय कहलक जे केंद्र केर टीम टेस्टिंग बढ़बय केर सुझाव देलक अछि. स्वास्थ्य मंत्रालय केर संग पीसी करैत गृह मंत्रालय कहलक जे मनरेगा केर तहत काज तेजी सं चलि रहल अछि. 2 करोड़ मजदूरक काज क’ रहल अछि. ग्रामीण क्षेत्र मे ईंट-भट्ठी पर काज शुरू क’ देल गेल अछि.


text:
26 जनवरी के परेडक झांकी मे मैथिली गीत पथिआ मौनिया रे जान संग सिक्की कलाक रूप देख मन गदगद भ गेल. अपना मे एकटा गर्व जका महसूस भेल.
सिक्की कला पर बनल एहि झांकी मे
अगिला भाग मे छह कोना वाला सिक्की सं बनल एकटा बॉक्स छल... ओहि पर एकटा बड़का कलश बनाऔल गेल छल जकरा ऊपर सिक्की सं बनल नारियल राखल गेल छल.
झांकी मे रंग-बिरंग के पौती-मौनी आ खिलौना राखल गेल छल. झांकी मे महिला सभ सिक्की सं सामान बनाबए मे सेहो जुटल छलीह.
आई-काल्हि जखन सिक्की कला खत्म भेल जा रहल अछि सरकार के तरफ सं एकरा झांकी मे शामिल करनाए नीक... सराहनीय कदम अछि.
सिक्की कला के लेल 1969 मे रैयाम के विंदेश्वरी देवी जीके राष्ट्रीय पुरस्कार मिल चुकल छनि. एहिना सीतामढ़ी...सुरसंड के कुमुदनी देवी सेहो राष्ट्रीय पुरस्कार पा चुकल छथीह.
मिथिला मे मिथिला पेंटिंग के जकां सिक्की कला सेहो काफी लोकप्रिय रहल अछि. मुदा मिथिला पेंटिंग देश-दुनिया मे नाम कमा रहल अछि सिक्की आर्ट पिछड़ि गेल.
दरभंगा...मधुबनी... समस्तीपुर... सहरसा... सीतामढ़ी आ नेपालक बॉर्डर वाला मिथिलाक इलाका मे पहिने शादी-विवाह मे सिक्की सं बनल मौनी- पौती आ तरह-तरह के सामान देल जाएत छल. सभ मे किछ नहि किछ सामान भरल रहैत छल.
मुदा आई काल्हि ई देखय मे नहि आ रहल अछि. पहिने मां- दादी...दीदी सभ के टकुआ लS सिक्की सं किछ न किछ बनाबैत देखैत छलहुं. मुदा आब नहि देखाएत अछि.
सिक्की एक तरहक घास होएत अछि. सड़क आ पोखर कात मे लंबा-लंबा सोन जकां चमकैत सिक्की अहां के मिल जाएत. पानि के मौसम के बाद ई उगैत अछि आओर एकरा काटि क सूखा लेल जाएत अछि.
सोन जकां चमकैत सिक्की के लाल-हरियर रंग सं रगि कं रंग-बिरंगक सामान...खिलौना...मौनी...पौती बना लेल जाएत अछि. कईठाम तं सिक्की सं पर्दा...चटाई...कलैंडर- फोटो सेहो देखय लेल मिलल.
एकटा कलाकार अपन सोच के जतेक दूर तक ल जा सकैत अछि ओतक तरहक सामान अहां सिक्की सं बना सकैत छी.
सरकार के एहि कला के बढ़ाला देबय के प्रयास करबाक चाही. ओना एहि बेर दरभंगा मे मिथिला उत्सव के दौरान सेहो सिक्की सं बनल किछ सामान देखय लेल मिलल.
रैयाम सं आएल किछ माई-बहिन अपन सिक्की कला के मंडप मे प्रदर्शित कएने छलीह. मुदा एकरा आओर बढ़ाबा देबय के जरूरत अछि.
अगर एकरा सं किछ पाई आबय लगय...किछ कमाय होए लगय तं गामघर के आओर माई बहिन एहि सं जुड़ि सकय छथीह.
एहि लेल अपना दिस काज करय वाला किछ एनजीओ सभ के सेहो आगां आ क प्रयास करबाक चाही जेहि सं ई कला दम तोड़य सं बचि सकय.


text:
गौतम बुद्ध विमानस्थल
गौतम बुद्ध विमानस्थल (आइएटिए: BWA, आइसिएओ: VNBW),[२] भैरहवा विमानस्थलक रुपमे सेहो जानल जाएत अछि,[१] एक विमानस्थल छी जे नेपालक राजधानी काठमाडौं सँ २९० किमी दुर सिद्दार्थनगरमे रहल विमानस्थल छी । ई नेपालक प्रमुख आ बखत बखत क्षेत्रीय अन्तराष्ट्रिय विमानस्थल बनाबैक चर्चा होमएवाला विमानस्थल छी । ई विमानस्थल गौतम बुद्धक जन्मस्थल लुम्बिनी सँ सभ सँ नजदिकक विमानस्थल छी । ई विमानस्थल सन १९५८ सँ शुरू भेल अछि ई विमानस्थलमे जेट बैस सकैवाला बनाएल गेलाबाद यात्रुक चाप आर बेसी भ गेल अछि।[१][२])
सुविधासभ[सम्पादन करी]
ई विमानस्थल ३५८ फिट (१०९ मी) समुद्र सतह सँ उपर अछि ।
सन्दर्भ सामग्रीसभ[सम्पादन करी]
- ↑ १.० १.१ १.२ Airport information for VNBW from DAFIF (effective October 2006)
- ↑ २.० २.१ २.२ Airport information for Bhairawa, Nepal - Gautam Buddha Airport (VNBW / BWA) ग्रेट सर्कल म्यापरमे । स्रोत: DAFIF (अक्टुबर २००६ सँ उद्द्यतित)